BalkanMagazin :: Rusija hoće da uključe Mađarsku u projekte Severni i Turski tok\nRusija hoće da uključe Mađarsku u projekte Severni i Turski tok\nčetvrtak, 02. februar 2017 10:45\n„To je očekivano. Cela Jugoistočna Evropa je oštećena zbog toga što se ne gradi gasovod Južni tok. Sa eventualnim prekidom transporta ruskog gasa kroz Ukrajinu 2019. godine zemljama u ovom region će nedostajati znatne količine gasa. Logično je da se razgovara o tim strateškim temama,” kaže za Balkanmagazin Dušan Bajatović, generalni direktor Srbijagasa, komentarišući to što će prilikom današnje posete Budimpešti ruski predsednik Vladimir Putin sa mađarskim premijerom Viktorom Orbanom razgovarati o tome da mađarske firme budu uključene u nove isporuke ruskog prirodnog gasa putem Severnog i Turskog toka.\nIstog dana kada je Margot Valstrom, švedska ministarka spoljnih poslova izjavila da Švedska neće sprečavati korišćenje luke Karlshamn za izgradnju gasovoda Severni tok 2 iz Moskve je (juče) saopšteno da nije isključeno da mađaski partneri Gasproma budu uključeni u nove isporuke ruskog prirodnog gasa putem Severnog i Turskog toka.\nPredsednik Rusije Vladimir Putin će danas, tokom svoje posete Budimpešti, sa premijerom Mađarske Viktorom Orbanom razgovarati i o saradnji dve države u okviru projekata Severni i Turski tok.\n„Izrađujemo sa Gaspromom nove trase isporuka energenata kroz Severni tok i Turski tok, izjavio je pomoćnik ruskog predsednika Jurij Ušakov. Odgovarajući na novinarska pitanje da li će se i na koji način razmatrati pitanje učešća Mađarske u ovim projektima Ušakov je rekao da se „sada razmatra i pitanje da li je moguće da jedan krak Severnog toka dođe do Mađarske.“\n„To je očekivano. Cela Jugoistočna Evropa je oštećena zbog toga što se ne gradi gasovod Južni tok. Sa eventualnim prekidom transporta ruskog gasa kroz Ukrajinu 2019. godine zemljama u ovom region će nedostajati znatne količine gasa. Logično je da se razgovara o tim strateškim temama,” kaže za Balkanmagazin Dušan Bajatović, generalni direktor Srbijagasa, podsećajući da je Mađarska bila ozbiljan zagovornik gradnje gasovoda Južni tok.\nMađarska, inače, sada polovinu ruskog gasa za svoje potrebe dobija preko Ukrajine a polovinu iz gasovoda Severni tok 1, preko austrijskog tranzitnog sistema.\nA ako se ukine snabdevanje kroz Ukrajinu Mađarska, ali i ostale zemlje JIE, neće više moći da dobije dovoljno gasa čak i ako bude izgrađen Severni tok 2. Razlog je što nema dovoljno kapaciteta u postojećoj mreži, kojima bi se ovaj energent transportovao sa severa na jug.\n"Želim da ukažem na to da u naftnom i gasnom sektoru postoje dobre perspektive za povećanje saradnje između Rusije i Mađarske", izjavio je Ušakov navodeći da Mađarska iz Rusije obezbeđuje 75 odsto svojih potreba za naftom i 60 odsto potreba za gasom, prenosi ruska agencija Tas s.\nMađarska, prema rečima Ušakova, već ima zapaženo učešće u eksploataciji energenata na teritoriji Rusije. Mađarski MOL razvija nafne bušotine u zapadnom Sibiru i planira povećanje proizvodnje.\n"Saradnja u energetici je proaktivna, a brojke govore same za sebe. Postoje još uvek neke nedoumice oko Severnog toka 2, ali radimo na tome“, rekao je Ušakov.\nI nedoumice Šveđana oko Severnog toka 2, odnosno, korišćenja luke Karlshamn za izgradnju ovog gasovoda su izgleda otklonjene. Ministarka spoljnih poslova ove zemlje Margot Valstrem je, kako prenosi ruski portal vz.ru, rekla da Stokholm nema ništa protiv toga da Nord Stream 2 AG skladišti cevi u ovoj luci.\nValstrem je izjavila da je švedska vlada donela niz mera i da korišćenje luke Karlshaman od strane kompanije Nord Stream ne ugrožava bezbednost zemlje.\nPočetkom septembra Margot Valstrom je izjavila da Stokholm ne podržava ideju izgradnje novih linija gasovoda Severni tok 2 po dnu Baltičkog mora, ali da ne nalazi pravni osnov za njegovu obustavu.\nTvrdnje deputata Hrišćansko-demokratske partije Mikaela Oskarsona da izgradnja gasovoda može da se blokira na osnovu odredbi međunarodnog prava, Valstrom je nazvala „praznom pričom“ i poručila da će njena zemlja u Evropskoj uniji učiniti sve kako bi gasovod bio građen uz poštovanje bezbednosnih standarda i očuvanje životne sredine.\n„Zajedno sa baltičkim zemljama delujemo izuzetno aktivno u Evropskoj komisiji i u tu svrhu imenovali smo specijalnog izaslanika“, naglasila je Valstrom, koja je, takođe, izjavila i da Švedska, Estonija, Letonija i Litvanija imaju zajednički stav po pitanju bezbednosti u baltičkom regionu, između ostalog vezano za probleme do kojih može da dovede realizacija projekta Severni tok 2.\nU decembru je, inače, ruski predsednik Vladimir Putin izrazio uverenost u realizaciju projekta Severnog toka 2.\n„Nemam velike sumnje da će taj projekat biti realizovan. Mislim da će oni koji su zainteresovani za realizaciju ovog projekta dovesti ovaj posao do kraja. Gasprom, uprkos svim teškoćama, nastavlja da radi, naručuje cevi, tako da mislim da će oni koji su zainteresovani za realizaciju ovog projekta dovesti ovaj posao do kraja”, izjavio je Putin u razgovoru sa radnicima čeljabinske fabrike Eterno, koja proizvodi delove za cevovod.


Prijavite se na Evropsku akademiju omladinskog rada - Omladinski Resursni Centar Tuzla\nEAYW ima za cilj da podrži inovacije u omladinskom radu i politici omladinskog rada, promoviše razvoj kvalitetnog omladinskog rada i doprinese stvaranju zajedničkog osnova za rad sa mladima i politiku rada sa mladima. Konkretno, učesnici će moći da prisustvuju radionicama po svom izboru na kojima će imati priliku da istraže razvoj (gledajući proces koji stoji iza proizvoda) inovativnih primera prakse iz različitih oblasti i konteksta rada sa mladima, istraživanja i politike i da se bave raznim temama i ciljnim grupama. Učenje iz ovih radionica će se dalje prenositi u drugim prostorima za diskusiju i trebalo bi da doprinese učenju kao oblasti rada sa mladima o tome kako se inovacije mogu razjumeti i koje bi radnje mogle biti potrebne da bi se dodatno podržale. Učešće u programu je u potpunosti besplatno, kao i smještaj i hrana koji će biti obizbijeđeni od strane organizatora. Putni troškovi su takođe pokriveni.


19.11.2018 / 13:50 Politika - U Beču sa premijerima Zapadnog Balkana\nPredsjedavajući Vijeća ministara Bosne i Hercegovine Denis Zvizdić i premijeri ostalih zemalja zapadnog Balkana razgovarali su danas u Beču o regionalnoj saradnji, perspektivama regiona te bilateralnim pitanjima i prevazilaženju eventualnih problema.\nRadni sastanak u Beču organizirao je kancelar Republike Austrije Sebastian Kurz s ciljem unapređenja regionalne saradnje, a prisustvovali su i premijeri Albanije, Crne Gore, Srbije i Kosova, ministar ekonomije Makedonije, te evropski komesari Johannes Hahn i Mariya Gabriel.\nZvizdić je na pres-konferenciji istaknuo da je integracija zemlja zapadnog Balkana u Evropsku uniju cilj i ključni kohezivni faktor regije koji može osigurati stabilizaciju i privredni prosperitet te vladavinu prava uz poštivanje osnovnih prava i sloboda i demokratskih načela.\nPodvukao je da je BiH i dalje snažno privržena integraciji u EU, ističući da je priprema odgovora na dodatna pitanja Evropske komisije u završnoj fazi, izražavajući nadu da će jedan od prvih zadataka na početku mandata novog Predsjedništva BiH biti odlazak u Brisel s finaliziranim odgovorima, čime bi BiH ispunila sve uvjete za dobijanje kandidatskog statusa.\nGovoreći o bilateralnoj saradnji, Zvizdić je ukazao na potrebu da se evidentirani izazovi uspješnoj bilateralnoj i regionalnoj saradnji trebaju i moraju prevazići prvenstveno kroz poštivanje već zaključenih sporazuma i prihvaćenih obaveza.\nTakođer, ukazao je na potrebu za održavanjem i unapređenjem redovnog dijaloga na svim nivoima s ciljem osiguranja konstruktivne komunikacije i saradnje u međusobnim odnosima.\nSkrenuo je pažnju na trend zapaljive i radikalne retorike visokih političkih funkcionera iz pojedinih zemalja regiona koji ne doprinose prevazilaženju teškog nasljeđa iz prošlosti i postojećih i budućih izazova, izražavajući nadu da će se takve poruke zamijeniti onim koje kreiraju prostor za mirno, stabilno i prosperitetno okruženje u regionu.\nTokom sastanka, komesar Evropske unije za politiku susjedstva i pregovore o proširenju Johannes Hahn izložio je pregled stanja implementacije dogovorenih mjera oko stvaranja regionalne ekonomske oblasti zapadnog Balkana.\nPozvao je premijere da ukažu na poteškoće na koje nailaze i na mogućnosti za prevazilaženje problema, saopćeno je danas iz Službe za informiranje Vijeća ministara BiH.\nKancelar Kurz je učesnike sastanka obavijestio o planovima Austrije tokom preostalog predsjedavanja Evropskom unijom i izrazio podršku rješavanju bilateralnih pitanja, te podstaknuo odlučujući napredak kako bi se unaprijedio proces evropskih integracija.\nPozvao je učesnike sastanka na fokusiranje na postojeće obaveze i na predstavljanje novih zajedničkih projekata od strane WB6 koje će podsticati regionalnu saradnju, posebno u onim segmentima za koje već postoji dogovoreno finansiranje.


Da li ste CRNA ovca u porodici? Naš psiholog kaže da ste vi zapravo pravo blago - Zena.rs\nDa li ste CRNA ovca u porodici? Naš psiholog kaže da ste vi zapravo pravo blago\nKada za nekoga kažemo da je crna ovca u familiji, obično mislimo na osobu koja je čudna, ima tešku narav, neretko ima problema sa zakonom... A da li ste se nekada zapitali da li ova sintagma može da znači i nešto drugo? Da možda označava nekoga ko je naprosto jedinstven i dosledan sebi?\nCrna ovca je pravo blago svake porodice Foto: Shutterstock\n– Crna ovca u familiji je onaj ko odstupa od imidža porodice, ko se ponaša drugačije od važećih pravila i normi familije. Porodična predanja, istinita ili ne, manje ili više ulepšana, prenose se u nasleđe kao deo identiteta potomaka, to je nešto čime se njeni članovi ponose i prema čemu mere svoje postupke i živote. Zbog toga su crne ovce u takvim porodicama odbačene, jer samim svojim postojanjem dovode u pitanje to utešno porodično uverenje da su bolji od drugih samim tim što pripadaju toj porodici – objašnjava Željka Kurjački Stanić, psiholog.\nPredrasude uzrokuju strah\nA ako u porodici imamo crnu ovcu, kako treba da se ponašamo prema njoj?\n– Ukoliko je ta crna ovca drugačija od nas, ali nas ni na koji način ne ugrožava svojom različitošću, trebalo bi da razmotrimo svoje sopstvene strahove od nepoznatog. Bilo da je taj neko homoseksualac, ili je ušao u brak s nekim ko je druge vere ili nacije, ili ne razgovara s nekim članom porodice koji je nama veoma drag, ostavio je „divnu ženu“, a oženio se „rospijom“, ili je čitavog života u sukobu sa zakonom – objašnjava naša sagovornica.\nPredrasude podrazumevaju strah od nečega što ne poznajemo i preuveličavanje značaja koji ta karakteristika ima po naš život i našu bezbednost.\n– Ukoliko je crna ovca neko s takvom karakteristikom, trebalo bi da pružimo i sebi i njoj priliku da je upoznamo bolje. Najbolji lek za predrasudu je upoznavanje, a najsnažnije gorivo za održavanje predrasude je stvaranje distance.\nAko nas pak crna ovca direktno, ili nekog našeg, ugrožava, ako manipuliše, vređa, pozajmljuje novac koji nikada ne vraća, preti i postaje agresivan kada se napije, sasvim je u redu da prekinemo kontakt s njom ako ništa drugo ne može da pomogne.\n– Prekid kontakta s nekim ko je „naš“ da bismo sebe ili nekog svog zaštitili često nailazi na osudu okoline, ali ponekad je to zaista neophodan korak i u redu je da ga i načinimo – kaže Željka Stanić Kurjački.\nOd njih može da se uči\nIpak, ma koliko teške i zahtevne bile, crne ovce su neophodne svakoj porodici.\n– Neke crne ovce su to postale jer su srećno odlepršale iz stega porodičnog imidža. One su uspele da ostanu imune na pritiske da žive onako kako ta porodica smatra da treba da žive. A ako crne ovce žive srećno, one mogu da razmrdaju i ostale članove, da im pruže psihološku dozvolu da urade isto, da počnu da žive autentično, slobodno, bilo to u skladu s porodičnim legendama ili ne – objašnjava.\nNeke crne ovce, kaže naša sagovornica, odlučuju da se suprotstave porodici iz inata, iz bunta, i rade upravo suprotno onome što porodica nalaže. Ti ljudi ne mogu da budu ništa srećniji od onih koji slepo prate porodična pravila jer jednako kao i oni ne žive svoj život.\n– Ako crna ovca pati i samodestruktivna je, ona toj porodici pruža dokaz da u njoj nije sve toliko divno, da postoji mnogo stvari gurnutih pod tepih, a koje bi trebalo da rešavamo. Na primer, mnogi muškarci u porodici alkoholom pokrivaju depresiju. Njihova porodična legenda kaže: „Mi Mihajlovići smo uvek voleli kafane i bili boemi“, a u stvari muški članovi te porodice su se na takav način borili s psihološkim problemima – objašnjava Željka Kurjački Stanić.\nNeuobičajeni psihološki sindromi\nKako DETE postaje AGRESIVNO? Evo šta kaže naš psiholog


Dogovoreno: Kosko ulaže 600 miliona evra u luku Pirej\nTanjug 11. novembra 2019. 16:14\nATINA – Kina i Grčka dogovorile su se danas da nastave sa realizacijom 600 miliona evra vredne investicije kineske kompanije Kosko (Cosco) u najveću grčku luku Pirej, u sklopu nastojanja da se ojača njena uloga kao čvorišta u brzo rastućoj trgovini između Azije i Evrope.\nOvaj sporazum, koji je deo 16 bilateralnih trgovinskih sporazuma koji će biti potpisani između Grčke i Kine, dolazi u trenutku zvanične posete kineskog predsednika Si Đinpinga Atini, prenosi agencija Rojters.\nOdnosi dve zemlje postali su prisniji od 2009. godine kada je Kosko dobio 35-godišnju koncesiju za modernizaciju i upravljanje kontejnerskim delom poslovanja pirejske luke. Kosko je 2016. godine kupio većinskih 51 odsto akcija u luci Pirej.\nKineska kompanija planira da luku Pirej pretvori u najveću komercijalnu luku u Evropi, tako što će potrošiti oko 600 miliona evra za unapređenje poslovanja. Taj iznos obuhvata i obavezne investicije u iznosu od 300 miliona evra do 2022. godine, koje će, pošto budu realizovane, omogućiti kompaniji Kosko da preuzme još 16 odsto udela u luci.\nMeđutim, otpor lokalnih zajednica naterao je Grčku prošlog meseca da, pod izgovorom da uslovi „još uvek nisu sazreli“, odbaci predloge Koskoa za izgradnju novog kontejnerskog terminala u Pireju.


Спутњик: ЕУ одлаже дијалог о КиМ док не прођу избори у ЕП - Нови Стандард\nSputnjik: EU odlaže dijalog o KiM dok ne prođu izbori u EP\n20.03.2019. 11:57 16.07.2020.\nOčigledno je da su i u Evropi shvatili da tim u Briselu koji odlazi nema kapaciteta da nastavi pregovarački proces\nU međunarodnim krugovima se procenjuje da je potrebno udahnuti novi život procesu, a da je za to neophodno sačekati da se formira i konstituiše novi saziv u organima Evropske unije. Izbori za novu postavu EU se održavaju između 23. i 26. maja, a sva je prilika da će znatni broj glasova osvojiti takozvane suverenističke stranke širom Evrope, što bi u značajnoj meri moglo da promeni političku „krvnu sliku“, pa i odnos Brisela prema brojnim spoljnopolitičkim pitanjima.\nMogućnost promena u EU izazvala je popriličan nemir u Prištini, koja je očekivala da će imati priliku da sadašnjoj administraciji preda svoju platformu za pregovore sa Beogradom, kako bi ona mogla da bude i zvanično „uknjižena“ kao predlog Kosova. Da li bi eventualna promena odnosa snaga u novom Parlamentu EU imala uticaja na dalji tok pregovora Beograda i Prištine i uopšte na tok pregovora Beograda sa EU?\nSaša Adamović, istoričar i odličan poznavalac geopolitike, kaže da s obzirom na istraživanje javnog mnjenja stvari trenutno stoje tako da se očekuje značajan rast suverenističkih evropskih stranaka i njihov uspeh na majskim izborima za institucije EU.\n„Sa stanovišta naših nacionalnih stranaka, eventualni uspeh suverenističkih stranaka na evropskim izborima i te kako bi uticao u pozitivnom smislu na spoljnopolitički položaj Srbije. Oni koji su pažljivije pratili politiku evropskih suverenističkih partija, znaju da su to stranke koje u prethodnom periodu nisu odobravale takozvanu nezavisnost Kosova. Mnoge od njih su čak tvrdile da je Kosovo i Metohija – Srbija“, naglašava Adamović.\nTakođe, uočen je i rast rejtinga grupe „Evropa nacija i slobode“ – ENF (francuski Nacionalni zbor, Slobodarska partija Austrije, italijanska Liga i druge) i pad ECR-a. To znači da će desna strana političkog spektra ostati zastupljena sa 140 do 160 predstavnika u Evropskom parlamentu (od 750), što predstavlja relativan dobitak, jer je moguće smanjenje ukupnog broja poslaničkih mesta na 705 — ako Britanija ne bude išla na ove izbore.\n„Suverenističke stranke u EU su u zadnjih nekoliko godina u velikom usponu, naročito od migrantske krize koja drma Evropu od 2015. godine. Stranke tog bloka, koje karakteriše jaka antimigrantska retorika, mogle bi da osvoje i jednu trećinu mesta u Evropskom parlamentu. To možda ne bi bilo dovoljno da ove stranke učestvuju u radu Evropske komisije, ali će svakako, s obzirom da su se otvorila važna pitanja koja muče EU, promena uticati na buduću politiku EU. Dakle, posle majskih izbora i kasnijeg formiranja nove evropske komisije biće promena“, objašnjava Adamović.\n„Suverenističke snage najveći porast mogu da dožive od italijanskih stranaka, a izlaskom Britanije i nejasnom situacijom da li će ili ne učestvovati na ovim izborima, stvari se dodatno usložnjavaju. Zapravo, jedan deo tih evroskeptičnih glasova su davale i određene britanske partije. Ako Britanci ne budu izlazili, ti glasovi će biti automatski preraspodeljeni prema najvećim državama, a to su Nemačka i Francuska, gde evroskeptici, opet, mogu da ostvare značajan dobitak. To je slučaj pre svega u Francuskoj, vezano za pokret Marin le Pen“, kaže naš sagovornik.\nS druge strane, zaključak je da se izbori za Evropski parlament u zemljama-članicama vode po nacionalnim linijama i izlazak na njih je u velikoj meri u funkciji nacionalne politike. Najveća izlaznost na izborima za Evropski parlament od 62 odsto zabeležena je 1979. godine, kada su se prvi put održali. Postotak se postepeno smanjivao tokom naredne tri i po decenije, dostigavši apsolutni minimum od 42 odsto u 2014. godini.\nPreporučujemoAleksandar GajićBriseldijalog Prištine i BeogradaEUIzbori za evropski parlament 2019pregovori Beograda i PrištineSaša Adamović


Početna » Japan » Page 19\nJapan: Više od 72 mrtvih u poplavama\nViše od 72 osobe su poginule, a 40 se vodi kao nestalo u nevremenu koje je izazvalo poplave i klizišta u zapadnim i centralnim delovima Japana. Naređena evakuacija 5,9 miliona ljudi, prenosi RSE.\nU Japanu u poplavama 38 mrtvih\nU velikim poplavama koje su na jugozapadu Japana izazvale obimne padavine život je izgubilo najmanje 38 osoba, dok se 47 vode kao nestali, objavio je javni servis NHK.\nPiše: FoNet 7. 7. 2018.\nMazda povlači 270.000 automobila\nSP: Belgija bolja od Japana u osmini finala\nFudbaleri Belgije šesti su učesnici četvrtine finala 21. Svetskog prvenstva u fudbalu pošto su posle preokreta nadigrali Japance sa 3:2.\nPiše: A. Pavlović 2. 7. 2018.\nSP: Kolumbija i Japan u osmini finala\nFudblaleri Kolumbije i Japana plasirali su se u osminu finala Svetskog prvenstva u fudbalu.\nRusija i Japan hoće da reše sedamdesetogodišnji spor\nPredsednik Rusije Vladimir Putin izjavio je danas, nakon sastanka s premijerom Japana Šinzom Abeom, da je važno da rešenje spora dveju zemalja oko četiri kurilska ostrva bude u skladu sa ruskim i japanskim strateškim interesima, kao i da je važno strpljivo tragati za rešenjem ovog pitanja.\nJapan razmatra uvođenje carina na američke proizvode\nJapan razmatra uvođenje carina na uvoz američkih proizvoda u vrednosti od 409 miliona dolara, kao odgovor na poreze na uvoz čelika i aluminijuma u Sjedinjene Države koje je nedavno nametnuo predsednik SAD Donald Tramp, javila je japanska nacionalna televizija NHK.\nPiše: D. J. 17. 5. 2018.\nMihajlović: Japan zainteresovan za ulaganje\nMinistarka građevinarstva, saobraćaja i infrastrukture Srbije Zorana Mihajlović razgovarala je danas sa novopostavljenim ambasadorom Japana u Beogradu Đunićijem Marujamom o projektima u oblasti drumskog, železničkog, vodnog i vazdušnog saobraćaja, kao i mogućnostima saradnje dve zemlje u oblasti infrastrukture i energetske efikasnosti.\nIvan Mrkić odlikovan u Japanu\nIvanu Mrkiću, bivšem ambasadoru Srbije u Japanu i bivšem ministru spoljnih poslova Srbije, danas je u Tokiju uručeno odlikovanje Vlade Japana u carskoj palati.\nPiše: P. D. 8. 5. 2018.\nStrateško partnerstvo Japana i Jordana\nJapanski premijer Šinzo Abe je u Amanu, na sastanku sa jordanskim kraljem Abdulahom II, izrazio želju da se odnosi dve zemlje razviju do nivoa strateškog partnerstva.\nIvan Mrkić dobitnik carskog odlikovanja Japana\nBivši ministar spoljnih poslova Srbije Ivan Mrkić dobitnik je carskog odlikovanja Japana za ovu godinu, saopštila je danas ambasada te zemlje u Beogradu.


Srpski nacionalizam buja dok sandžačke političke partije nikad ZAVAĐENIJE – Sandzaklive najnovije vijesti iz Sandžaka\nSrpski nacionalizam buja dok sandžačke političke partije nikad ZAVAĐENIJE\nobjavio sandzaklive 15. Septembra 2021., 19:58\nDevedesete godine prošlog vijeka ostaće zauvijek u sjećanju ljudi na Balkanu kao godine rata, jeftine propagande i turbo folka. Svjedoci smo posljednjih godina, a naročito u posljednjih par mjeseci, povratka na scenu istog sistema vrijednosti.\nRevitalizacija projekta Velike Srbije, upakovane u modernije pakovanje nazvano “Srpski svet” sve više uzima maha. Ministar unutrašnjih poslova Srbije sve glasnije potencira ovu priču, a već je svima jasno, šta Vučić misli, to Vulin govori.\nDanas je 15. septembar, proglašen od srpskih lidera (čitaj Vučić) “Danom srpskog jedinstva”. I ovom prilikom preporučeno je svim Srbima širom svijeta da istaknu zastave Srbije. Širom Srbije se jednolični zidovi farbaju trobojkama, spremaju se bilbordi, školska godina počinje himnom, a hapsi se hrabra učiteljica Adela Melajac, koja se drznula da učenicima pusti i himnu svoje (i njihove) nacionalne manjine. U Crnjoj i Goroj mitropolit SPC vrši helikopterski desant na Cetinje, a prosrpska vlada Crnje a i Gore se naprasno prisjeća odluke iz 2005. da cetinjski manastir treba da pripada državi, i to baš dan nakon najave lokalne vlasti Cetinja da manastir treba da pripadne CPC.\nDa nam ne zafali turbo folka pod šatorima i na svenarodnim “spontanim” okupljanjima, sa sve četničkim pjesmama i bacanjem bombi svojski se trude Vulin i Dodik, narodni poslanik Đuka (zvani Bizon), Toma Mona, i naravno Dačić.\nI dok se bošnjački lideri u Sandžaku svađaju i glože (slično kao i u BIH), boreći se za što bolje pozicioniranje pred predstojeće parlamentarne izbore, dotle se pod nepoznatom optužnicom u Srbiji hapse nekadašnji borci Armije BIH, a Vučić dočekuje svoju političku mentorku i jedno od svojih najjačih uporišta u međunarodnoj zajednici, Angelu Merkel.\nKakve se poruke šalju građanima? Poruka je da je situacija veoma zategnuta, na ivici incidenta ili maltene rata. A u jednom trenutku “nacionalni lideri” će se pojaviti kao spasioci i pomiritelji i uspjeti da usijane narodne glave dozovu pameti. Poliju hladnom vodom i objasne im da je 2021. a ne 1991. godina i da treba zajedno da idemo u Evropu i svijet a ne da se vraćamo ratovima i svađama.\nPrisustvujemo, po ko zna koji put, usavršenom patentu balkanskih lidera (predvođenih neprikosnovenim liderom Vučićem), tzv. Balkanskom vremeplovu, u kome nas agresivnom medijskom kampanjom vrate u devedesete, da bi nas u trenutku koji njima najviše odgovara vratili nazad, spasivši nas, po ko zna koji put, pošasti rata.\nGrađani, odnosno oni među njima koji ne gutaju propagandu, biraju drugi put, onaj evropski. Pa tako, kako iz Srbije, tako i iz BIH, svakog minuta u Evropu odlazi. Da se nikad ne vrati, po jedna tročlana porodica. Da li je ovo balkanski vremeplov i vraćamo li se u devedesete? Ovo je pitanje je koje se sve češće može čuti pa sandžačkim mahalama, a odgovor nam tek predstoji u narednom vremenskom periodu.\nAutor Radakcija Sandžak Danas\nSlika: Corax Predrag Koraksić\nBegija Smajić zastupnike NSRS nazvala primitivnim: “Pišem ćirilicu bolje od vas, možda je više pišem…Bosna i HercegovinaSmajić, koja je inače nastavnica matematike i fizike u Srebrenici, pomenuti zakon je nazvala bespotrebnim i beznačajnim. “Od čega i koga štititi ćiril…\nDanilo Ikodinović: Vučiću, ubijao si 100 muslimana za jednog Srbina, nosio gajbe…PolitikaProslavljeni srpski vaterpolista, a sada politički aktivista i član Narodne stranke, Danilo Ikodinović, oglasio se na Tviteru povodom današnjeg (15. s…


TREĆA SMENA: Clássico Alvinegro, derbi u Paragvaju, kolumbijski plej-of, dani odluke u Argentini i Meksiku i Bogdan protiv Baksa – Navijaci Srbija\nPotvrda da duvaju neki novi vetrovi u Srbiji! Dušan Vlahović otkrio ŠTA JE ŠAPNUO Aleksandru Mitroviću nakon golova za nokaut Irske: Idemo da ga damo!\nHome > Fudbal > TREĆA SMENA: Clássico Alvinegro, derbi u Paragvaju, kolumbijski plej-of, dani odluke u Argentini i Meksiku i Bogdan protiv Baksa\nATLETIKO TUKUMAN – TALJERES, 02.00\n(Fudbal, Argentina – Liga kup)\nAtletiko Tukuman igra promenljivo ove sezone, na poslednjih pet utakmica doživeo je dva poraza, ali i upisao dve pobede i remi. Do kraja prve faze Liga kupa ima još dve utakmice i večeras mora da slavi ukoliko želi da se domogne plej-ofa. Susret sa Taljeresom je idealna prilika da se uključi u borbu za doigravanje, kako sastav iz Kordobe zauzima četvrto mesto na tabeli Grupe B sa četiri boda više. Pretrpeli su Albiazuli poraz na startu Kopa Sudamerikane minulog četvrtka i tako prekinuli seriju od šest mečeva bez neuspeha. Prethodni duel ovih rivala okončan je bez pobednika, a remiju su prethodila dva trijumfa Atletika na svom stadionu, koji kao domaćin ne zna za poraz od večerašnjeg rivala.\nROSARIO – ESTUDIJANTES, 02.00\nMožda i meč odluke za ova dva sastava u borbi za plasman u plej-of. Na dva kola do kraja Estudijantes ima 16 bodova i zauzima treće mesto na tabeli Grupe A, dok je Rosario šesti sa samo bodom manje. Poraz bi u pretposlednjem meču prve faze mogao obe ekipe da košta prolaza u narednu. Fudbaleri Rosarija su posle dva vezana trijumfa u Liga kupu pretrpeli poraz na startu Kopa Sudamerikane od ekipe 12. oktobra. Sa druge strane ekipa iz La Plate je bez poraza na tri poslednja meča, ali je od mogućih devet osvojila pet bodova. Poslednji put ova dva sastava megdan su delila još 2019. godine, kada je Estudijantes bio ubedljiv kod kuće (3:0). Na prethodnih pet okršaja obe ekipe imaju po dva trijumfa, dok je jedan susret okončan remijem.\nSANTOS – KORINTIJANS, 01.00\n(Fudbal, Brazil – Paulista)\nPopularni crno-beli derbi. Korintijans je maltene obezbedio plasman u plej-of, kako sa 18 bodova sedi na čelu Grupe A (12 više od najbližih pratioca), dok je Santosu trijumf prekopotreban, kako bi zadržao korak za vodećim Mirasolom (Grupa D) i nastavio borbu sa trećeplasiranim Guaranijem od kojeg ima bod više. Ekipa sa Vile Belmiro je na poslednjih pet mečeva upisala samo jedan trijumf, na minula dva je pretrpela poraze od Barselone iz Gvajakila na startu Kopa Libertadores, kao i od Novorizontina u okviru šampionata Paulista. Musketari su sa druge strane u seriji od tri meča bez neuspeha, posle remija sa Sao Bentom su savladali Ituano, da bi minulog petka remizirali sa River Plejtom na startu elitnog takmičenja Južna Amerike. Santos je slavio na susretu ovih ekipa odigranom sredinom februara, ali prošle godine nije uspeo da savlada velikog rivala (jedan remi i poraz). Na poslednjih šest mečeva ovih ekipa u proseku se mreže nisu tresle više od dva puta.\nTOLIMA – DEPORTIVO KALI, 00.40\n(Fudbal, Kolumbija 1 – plej-of)\nPočeo je i plej-of kolumbijske Aperture, a u četvrtfinalu će snage odmeriti fudbaleri Deportivo Kalija i Tolime. Prvi meč igra se večeras na stadionu Pihaosa, ekipa koja je regularni deo sezone okončala na petom mestu dočekaće sastav koji je bio odmah iznad na tabeli. Deportes Tolima je bez pobede na poslednjih pet utakmica, u poslednjem meču pred doigravanje doživela je poraz od Amerike Kali, da bi potom bez bodova ostala i na startu grupne faze Kopa Sudamerikane protiv Bragantina. Verdiblankosi su sa druge strane posle serije od četiri meča bez poraza izgubili duel sa Miljonariosom u poslednjem kolu. Interesantno je da su se ova dva sastava sastala u tri navrata u poslednjih mesec dana. Tolima je slavila na svom stadionu u prvom meču poslednje runde kvalifikacija za Kupa Sudamerikanu, potom su u ligi odigrali bez golova, a istim rezultatom završen je i njihov meč odigran 7. aprila, posle kojeg je sastav iz Itage ubezbedio plasman u grupnu fazu drugog najkvalitetnijeg takmičenja južnoameričkog kontinenta.\nEKIDAD – ATLETIKO NASIONAL, 03.00\nEkipa koja je regularni deo sezone okončala na osmom mestu na tabeli, dočekuje sastav koju u plej-of ulazi sa prvog mesta. Ekidad je na poslednjih pet mečeva pretrpeo tri poraza, poslednja dva od Santa Fea na kraju ligaškog dela prvenstva i potom od Gremija na startu Kopa Sudamerikane. Atletiko je sa druge strane u velikom usponu forme, savladao je najpre paragvajski Libertad u revanš meču poslednje runde kvalifikacija za Kopa Libertadores sa 4:1, a onda je upisao i „sedmicu“ u susretu sa Patriotasom. Grupnu fazu elitnog takmičenja je minulog petka otpočeo trijumfom nad čileanskom Katolikom. Ekidad ipak ne leži sastavu iz Bogote, kako je slavio u njihovom duelu odigranom krajem januara. Prethodno je početkom prošle godine Atletiko došao do trijumfa u jako uzbudljivom okršaju sa sedam golova, a tri duela koja su prethodila toj pobedi Nasionala okončana su bez pobednika.\nTOLUKA – KLUB AMERIKA, 00.30\nAmerika i Kruz Azul dominiraju meksičkom Klausurom i već su obezbedili karte za plej-of. Deli ih pet bodova na tabeli, ali sastav iz Meksiko Sitija bi mogao da priđe na dva koraka lideru, pa je zato trijumf na stadionu Toluke imperativ. Drugoplasirani tim prvenstva je u seriji od osam utakmica bez poraza u ligi, ali je pre 10 dana izgubio na svom stadionu od Olimpije iz Hondurasa u osmini finala KONKAKAF Lige šampiona (ipak je prošao dalje zbog pobede nad gostovanju od 2:1). Toluka je sa druge strane bez trijumfa na poslednjih šest mečeva, nanizala je i tri poraza pa polako tone na tabeli. Zauzima 11. mesto sa 16 bodova manje od večerašnjeg rivala i mora da slavi kako bi zadržala nade da može direktno do četvrtfinala doigravanja, ali i da bi stekla zalihu u odnosu na Pumas, koji je prvi ispod crte za plasman u osminu finala plej-ofa. Minuli susret ovih ekipa okončan je remijem, pre toga je Klub Amerika vezala dva trijumfa, dok je Toluka pre dve godine slavila na svom stadionu (jedini trijumf u poslednjih sedam međusobnih okršaja).\nLIBERTAD – NASIONAL, 02.00\nLibertad je u poslednjih pet utakmica pretrpeo samo jedan poraz (od Atletiko Nasionala u kvalifikacijama za Kopa Libertadores). U prvenstvu je vezao dva trijumfa, nedavno nadigrao i Sero Portenjo u derbiju, a pre dva dana je kod kuće bio bolji i od Palestina na startu grupne faze Kopa Sudamerikane. Nasional je u još boljoj formi, bez poraza je na poslednjih sedam mečeva u prvenstvu, vezao je tri trijumfa. Nalazi se na trećem mestu na tabeli sa samo bodom manje od večerašnjeg rivala i u slučaju pobede bi preskočio i Olimpiju i tako zauzeo lidersku poziciju, dok bi Libertadu i remi omogućio da sedne na vrh. Delile su ove dve ekipe megdan pre samo dva meseca, a fudbaleri Libertada su bili ubedljivi na gostovanju. Pre toga je Nasional krajem prošle godine upisao trijumf kao gost i to mu je bio jedini u poslednjih pet okršaja sa trećim najuspešnijim timom u zemlji.\nMuče povrede Hokse, ali ne posustaju. Bogdan Bogdanović igra sjajno u poslednje vreme, tokom aprila u proseku beleži 21,5 poena po nastupu, dokazao je da trener Mekmilan može da se osloni na njegove kvalitete u svakom trenutku. Večeras u Stejt Farm Arenu stiže Milvoki, koji je ove sezone odigrao meč manje i pritom upisao četiri pobede više. Jasno, Baksi su među favoritima za osvajanje istočnog trona, ali nema sumnje da ih očekuje težak zadatak u duelu sa Atlantom. Posebnu pažnju treba obratiti na Bogdana, koji je u prvom susretu sa sastavom iz Viskonsina ove sezone ubacio 28 poena uz sedam asistencija i šest skokova, mada je ekipa Majka Budenholcera slavila u svojoj dvorani.


IZMENE SISTEMA PAUŠALNOG OPOREZIVANJA: Preduzetnici iz IT sektora traže smanjenje birokratije i da se porez ne poveća\nPreduzetnicima paušalcima koji posluju u Srbiji u drugoj polovini godine najverovatnije slede noviteti. I to nekoliko novih pravila, ako predloge Nacionalne alijanse za lokalni i ekonomski razvoj (NALED) usvoji Koordinaciono telo Vlade za suzbijanje sive ekonomije. Deo paušalaca u IT sektoru ima specifičnosti u poslovanju i uveliko pripremaju svoje predloge za poboljšanje ambijenta.\nU IT sektoru ima situacija da firme rade za jednog klijenta, da su oni iz inostranstva, a mnoge firme rade za više klijenata ili rade preko određenih platformi i ona im jedina isplaćuje novac, pa ispada da im je jedini klijent, iako imaju na stotine. Zato što su paušalci veoma bitan deo ekosistema u kome IT funkcioniše, i zbog toga što su imali veoma povoljan efekat do sada, izmene ovog sistema mogu da obrnu bum srpskog IT-a, ukazuju u Startit. Oni su pozvali IT industriju da uzme inicijativu u svoje ruke i učestvuje u kreiranju izmena koje omogućavaju njen dalji rast i koje su istovremeno u interesu društva.\n- Jedan deo paušalaca čine frilenseri programeri, dizajneri, oni koji rade na animacijama i za njih će itekako biti važna izmena propisa. Kako bi predlozi bili adekvatni pozvali smo ih da nam se jave, jer sa pravim predlozima izbeći ćemo situaciju da svoj rad prebace u crnu zoru - ističe Zoja Kukić iz Startit-a.\n- Paušalno oporezivanje i agencije su po mnogim posmatračima odigrale izuzetno pozitivan uticaj u razvoju domaćeg IT-a podstičući preduzetništvo, pojednostavljavanje birokratije, visok nivo životnog standarda profesionalcima ove oblasti koji je služio kao kontrateža njihovom iseljavanju iz inostranstva. Sve skupa, preduzetničke agencije su efektivno bile nesvesna, slučajna politika podsticaja domaćem IT-u i sasvim je verovatno da su značajno doprinele njegovom prosperitetu - ukazuju u Startit-u.\n- Kako ne bi došlo do potpunog ukidanja podsticaja za razvoj IT-a i paušalnih agencija u kojima su danas oličeni, jasno je da one moraju biti reformisane i oko toga se verovatno svi možemo složiti. Međutim, ukoliko tu reformu vode isključivo ljudi i organizacije koje nemaju mnogo dodirnih tačaka sa IT industrijom, može doći do toga da, uprkos možda dobrim namerama, ta reforma bude sprovedena na štetu razvoja jedine zdrave privredne grane u zemlji, one koja ima potencijal da reformira celu privredu - kažu u Startit-u.\n- Za preduzetnike je vrlo važno da se smanji birokratija, kao i da se revidira limit za oporezivanje od šest miliona dinara u zavisnosti od delatnosti. Ključno je da se paušalni porez ne poveća, jer u situaciji kada imate države kao što je Rumunija, koja je ukinula porez IT industriji, postajete još nekonkurentniji - ističe Aco Gagić, predsednik Udruženja PHP Srbija.\nIzvor: Vebsajt Blic, Danijela Nišavić, 14.07.2018.


Metalika - Blic Online\nPOZERI, SKINITE NAŠE MAJICE Frontmen Metalike žestoko isprozivao Kim Kardašijan\nDžejms Hetfild, frontmen legendarne grupe "Metallica" prokomentarisao sve učestaliju pojavu kada starlete i pop zvezde nose majice sa logom legendarnih rokenrol grupa.\nDOBRA VEST ZA FANOVE Metalika izdaje novi album\nAmerički hevi metal bend "Metalika" u novembru će izdati novi album, prvi posle osam godina pauze, saopštila je večeras ta popularna grupa.\nURNEBESNO Beloruski carinici pomešali Peperse i Metaliku\nPoseta Belorusiji ostaće zauvek u sećanju članovima grupe Red Hot Čipi Pepers, pošto su ih službenici na carini pomešali sa kolegama iz benda Metalika.\nFrontmen Metalike sa ćerkom otpevao Adelin hit\nDžejms Hetfild, vodeći vokal i gitarista sastava "Metallica", u petak uveče je na humanitarnom koncertu u San Francisku na sceni pozvao posebnu gošću.\nRASTURAJU Poslušajte kako tri devojčice skidaju Metaliku\nTri sestre iz Montereja iz Meksika, poznatije kao "Worning", napravile su pravi bum na internetu. Zašto? Zbog njihovog impresivnog izvođenja Metalikine pesme "Enter Sandman".\nZbog Džejmsa Hetfilda, koji podržava držanje oružja i lov, pokrenuta peticija da se grupi "Metalika" zabrani nastup na Glastonberiju.\nKo je bolji: Metalika ili Iron Maiden? Lars Ulrih odgovara na prozivke Brusa Dikinsona\nLars Ulrih odgovorio je na prozivke Brusa Dikinsona od pre nekoliko godina, kada je tvrdio kako su Mejdeni bolji od Metalike.\nNapokon stigli "Gospodari leta": Metalika predstavila novi singl!\nNakon obećanja da će uskoro predstaviti svoju novu pesmu, čuvena grupa "Metalika" ispoštovala je svoje obećanje i po prvi put otpevala svoj budući veliki hit " Gospodari leta" .\nIznenađenje: Metalika najavila novu pesmu koju će izvesti za vikend!\nFanovi su se silno obradovali ovoj vesti, legendarni bend Metalika premijerno će odsvirati novu pesmu za vikend\nMetalika posle 22 godine svira na dodeli Gremija\nLegendarni metal bend Metalika će posle 22 godine ponovo nastupati na dodeli muzičkih nagrada Gremi, 26. januara u Los Anđelesu.\n"Metalika" snimila film\n"Through the Never" je ime filma grupe "Metalika" koji će imati premijeru 27. septembra ove godine.\nMetalika: Ne mučite ljude u Gvantanamu našom muzikom!\nFrontmen "Metalike" Džejms Hetfild reagovao je na priče da u zatvoru Gvantanamo vojska koristi muziku njegovog benda za mučenje zatvorenika.\nPogledajte kako hit "Metalike" zvuči kada ga izvode osmogodišnjaci\nMuzička grupa "The Mini Band", sastavljena od dečaka uzrasta od osam do deset godina, obradila je "Metalikin" hit "Enter Sandman". Njihovo izvođenje je privuklo toliku pažnju, da su ih čak pohvalili gitarista i bubnjar popularnog benda.\n"Metalika" nastupa umesto benda "Grin dej" jer je njihov pevač na lečenju\nČuveni hevi-metal bend će nastupiti 27. oktobra na festivalu "Voodoo Music and Art Experience"u Nju Orleansu umesto prvobitno najavljenog sastava "Green day" čiji je pevač na rehabilitaciji.\nNakon filma "Metalika" će se posvetiti novom albumu\nFilm benda "Metalika" biće više od snimka koncerta, ali ne treba očekivati ništa u fazonu filma "The Song Remains the Same" grupe "Led Zeppelin" iz sedamdesetih godina, piše magazin "Bilbord".\nPogledajte: Otac uspavljuje bebu svirajući "Metalikinu" pesmu\nDok ostali roditelji uveče pevaju o zvezdama i mesecu, jedan otac svoju bebu uspavljuje svirajući joj "Metalikinu" pesmu "Nothing Else Matters".


Слобода штампе, злоупотребе, ограничења и одговорност\nSloboda štampe, zloupotrebe, ograničenja i odgovornost\nKada je otpočeo da razotkriva zaveru kojom je Katilina, radi lične koristi, podrivao državu, Ciceron je, u svom prvom obraćanju senatu izgovorio: „Dokle ćeš, Katilina, da zloupotrebljavaš strpljenje naše?”\nKonačno, u svakoj zemlji, bez obzira na to da li je republika ili monarhija, šef države je po Ustavu simbol države (pored himne, grba i zastave) i otuda uživa posebnu (i krivičnopravnu) zaštitu. Izvrgavati ruglu šefa države ne samo da predstavlja neučtivost najvišeg reda, moralni pad najnižeg reda, odsustvo elementarnog rodoljublja i poštovanja prema sopstvenom narodu (predsednika je izabrala većina građana, a on predstavlja sve građane), već i vršenje kriminalnog akta. Nije jasno zašto tužilac ne primenjuje čl. 173 KZS ili ne zna (za ciljno tumačenje) ili neće. Lista tabloidnih notornih laži o predsedniku Republike Srbije je pogolema, od zanemarivanja predsedničkih dužnosti zbog pečenja rakije i to u vreme kada je niko ne peče, preko podrivanja rada vlade, pa do, zamislite samo, traženja zabrane preleta raznih letelica iznad njegove kuće na selu. Komentarisati besmislice zaista je teško, ali pošto iza ovih napada stoji zla namera, ipak ću se zadržati samo na poslednjoj. Naime, organi koji su zaduženi za bezbednost šefa države primetili su u poslednje vreme pojačanu aktivnost sportskih aviona (koji inače lete na malim visinama) tačno iznad kuće u kojoj predsednik s porodicom često vikendom boravi. Proverom je utvrđeno da sa tri obližnja sportska aerodroma ugovaraju, kao deo panoramskog razgledanja Šumadije, i kruženje iznad kuće šefa države! Organi bezbednosti su zaključili da to narušava elementarna pravila bezbednosti predsednika Republike i predložili odgovarajuće mere. I tada stupaju na scenu oni isti tabloidi, oni isti što se potpisuju kao novinari i oni isti što se predstavljaju ekspertima. Te gomile izgovorenih i napisanih besmislica i poređenja sa inostranim propisima i merama o zabrani leta iznad mesta gde boravi šef države su takve da je zla namera, ako isključimo ludost, evidentna.\nPretprošlog leta sam bio u sportskom avionu koji je leteo iznad Vašingtona kada nas je pilot obavestio da ćemo napraviti polukrug, „jer posle ove tačke sledi upozorenje kontrole leta, a potom, ukoliko se ne promeni ruta, obaranje!” To je tako u svim državama sveta, rečju zabrana leta iznad zaštićenih zona svim letelicama koje koriste tzv. male visine. Kada bi bilo ko na ovakav način, kako to čine neki tabloidi i kvazieksperti, podrivao bezbednost šefa države u bilo kojoj drugoj zemlji, naročito posle 11.septembra, i sam bi bio predmet obrade organa bezbednosti. Zamislimo samo da se neko obruši na zabranu letova (dronova, helikoptera, sportskih aviona) na malim visinama iznad Bele kuće, Kemp Dejvida, iznad Bakingemske palate, iznad kuće u kojoj boravi ruski, francuski, kineski, turski, češki… predsednik, ili pak japanski car, saudijski, švedski, tajlandski kralj, kuvajtski emir, brunejski sultan ili šeik Ujedinjenih Arapskih Emirata? Da nije mnogo glupo, bilo bi smešno, zar ne? Da je živeo u naše doba, verujem da bi mudri Solomon onoj svojoj poznatoj misli – broj glupaka je bezgraničan, dodao – i pokvarenjaka.


Đorđe Vukadinović - Blic Online\nSastanak predstavnika dela opozicionih stranaka, na koji je pozvao predsednik SDS Boris Tadić, održan je danas u prostorijama te stranke.\nTokom rasprave u Skupštini Srbije koja će danas da izabere dva nova člana Regulatornog tela za elektronske medije (REM) više se govorilo o radu tog tela kojim su nezadovoljni i predstavnici vlasti i predstavnici opozicije i slobodi medija, nego o samim kandidatima.\nPoslanik Nove Srbije - Pokret za spas Srbije Đorđe Vukadinović izjavio je danas da će izaći na izbore jer, kako je rekao, aktuelnoj vlasti ne treba prepustiti institucije u naredne četiri godine.\nPRVO PITANJA, PA RASPTAVA O CENZUSU Skupština Srbije danas raspravlja o promeni izbornih zakona\nPoslanici Skupštine Srbije počeli su danas rad postavljanjem pitanja, a nastavili raspravom o izmenama i dopunama Zakona o izboru narodnih poslanika i lokalnim izborima koje predviđaju smanjenje cenzusa sa pet na tri odsto.\nKnut Flekenštajn, koji je u ime Evropskog parlamenta posredovao u dijalogu vlasti i dela opozicije o poboljšanju uslova za izbore, ocenio je da su male šanse za pomak u dijalogu ako se najvažniji deo opozicije ne uključi u razgovore i ako vladajuća većina ostane nefleksifibilna. Vlast poručuje da su više nego fleksibilni, a opozicija da čekaju sprovođenje predloga koje su dali.\nNarodni poslanik i član poslaničke grupe Nova Srbija - Pokret za spas Srbije Đorđe Vukadinović izjavio je da je pitanje eventualnog bojkota narednih izbora "pitanje svih pitanja".\nSkupština Srbije nastavila je danas rad raspravom o amandmanima na Predlog zakona o centralnom registru obaveznog socijalnog osiguranja na koji je podneto više od 520 amandmana.\nPredsedavajući Skuptine Srbije Veroljub Arsić, čini se, oborio je sve rekorde juče, kada je za samo minut vremena izrekao čak pet opomena. Očekivano, njih su dobili poslanici iz redova opozicije.\nVukadinović: Jeftinije zdravstvene usluge za donore organa\nPoslanik Nove Srbije - Pokret za spas Srbije Đorđe Vukadinović smatra da je potrebna masovnija promocija donorstva, i predlaže da se potpisnicima donorskih kartice omoguće određene olakšice, a kao primer je naveo jeftinije zravstvene usluge za određeni procenat.\nPoslanik Nova Srbije - Pokret za spas Srbije Đorđe Vukadinović najavio je danas mogućnost izlaska opozicije iz parlamenta ukoliko se ne postigne komprimis s poslanicima vladajuće koalicije.\nVukadinović: Bio sam dosadan, imao sam sve desetke na fakultetu\nPoslanik Đorđe Vukadinović iz poslaničke grupe Nova Srbija - Pokret za spas Srbije pozvao je danas vlast da ne traži alibi za raspisivanje vanrednih parlamentarnih izbora, već da ih raspiše ako ih želi.\nĐorđe Vukadinović iz poslaničke grupe Nova Srbija-Pokret za spas Srbije ocenio je danas da bi opozicija na beogradskim izborima trebalo da nastupi u što širem frontu zanemarujući ideološke razlike.\nVukadinović: Ako opozicija ne položi test ozbiljnosti, ne treba da postoji\nBeogradski izbori će biti test ozbiljnosti za opoziciju, ako ga ne položi, onda više ne treba da postoji, a ako ga položi, onda će moći ozbiljno da uzdrma vlast Srpske napredne stranke (SNS), izjavio je danas poslanik iz poslaničkog kluba "Pokret za spas Srbije - Nova Srbija" Đorđe Vukadinović.\nSamostalni poslanik Đorđe Vukadinović izjavio je danas u Skupštini Srbije da je francuski filozof Bernar-Anri Levi najveći srbomrzac i albanski lobista i da je država trebalo da ga proglasi "personom non grata", da se ne bi desilo da dođe, bude napadnut za svoja nedela i pritom još bude i žrtva.\nNOVA STRANKA U SRBIJI Rašković Ivić, Vukadinović i Ristić osnivaju pokret "Za spas Srbije"\nBivši članovi poslaničke grupe Demokratske stranke Srbije, a sada samostalni poslanici u Skupštini Srbije najavili su danas da će formirati nacionalno demokratski pokret "Za spas Srbije".\nRašković Ivić i Vukadinović formiraju nezavisni poslanički klub u Skupštini Srbije\nNezavisni poslanici u Skupštini Srbije Sanda Rašković Ivić i Đorđe Vukadinović najavili su danas formiranje poslaničkog kluba nezavisnih poslanika u parlamentu, ali nisu naveli ko će biti u tom klubu.\nVukadinović u parlamentu: Osećam se kao Alisa u zemlji čuda\nPoslanik Đorđe Vukadinović rekao je danas novinarima u parlamentu da se oseća kao "Alisa u zemlji čuda", jer se satima raspravlja o nečemu o čemu se svi slažu - da se izađe u susret studentima.\nMaršićanin: DSS nije pokušala Vukadinoviću da otme mandat\nDemokratska stranka Srbije (DSS) demantovala je danas da pokušava da otme mandat Đorđu Vukadinoviću koji je za poslanika u parlamentu izabran na listi DSS-Dveri kao nestranički kandidat.


U sukobu policije i nastavnika u Meksiku poginulo šest osoba | Novosti.RS\nU sukobu policije i nastavnika u Meksiku poginulo šest osoba\n20. 06. 2016. u 12:06\nU sukobima s policijom na protestu prosvetnih radnika na jugu Meksika poginulo je osmoro ljudi, a više od 100 je povređeno, javile su danas agencije pozivajući se na saopštenje zvaničnika\nU sukobima s policijom na protestu prosvetnih radnika na jugu Meksika poginulo je osmoro ljudi, a više od 100 je povređeno, javile su danas agencije pozivajući se na saopštenje zvaničnika.\nNastavnici iz sindikata Nacionalni koordinator zaposlenih u obrazovanju blokirali su u nedelju puteve u znak protesta zbog obaveznog testiranja nastavnika, što je deo svebuhvatnih obrazovnih reformi u Meksiku.\nTakođe su protestovali i zbog hapšenja vođa sindikata zbog pranja novca i drugih optužbi.\nDemonstranti su bacali kamenice i molotovljeve koktele, palili vozila, a novinari agencije AP navode da je policija pucala na demonstrante.\nPolicija je saopštila su nepoznati napadači, koji nisu povezani s demonstracijama, otvorili vatru i na policiju i na civile.\nSukobi su izbili u nekoliko mesta u meksičkoj državi Oahaka.\nGuverner Gabino Kue izjavio je da je u neredima poginulo šestoro civila, a da je 53 civila i 55 policajaca povređeno.


Beograd: Policija u Opštini Stari grad prikuplja dokumentaciju\nMarko Bastać, predsednik opštine Stari grad\nPripadnici policije su po nalogu Višeg javnog tužilaštva jutros (utorak) došli u Opštinu Stari grad kako bi prikupili dokumentaciju povodom istrage o mogućim zloupotrebama u toj opštini, saopštilo je Ministarstvo unutrašnjih poslova.\nMUP je reagovao na informacije koje su se pojavile na društvenim mrežama, prema kojima je "osam policajaca upalo u opštinu Stari grad".\nMUP navodi da Više javno tužilaštvo u Beogradu vodi predistražni postupak povodom navoda Lazara Lešnjaka, kuma predsednika opštine Stari grad Marka Bastaća, o korupciji u ovoj beogradskoj opštini.\nLešnjak je ranije optužio Bastaća da je uzimao novac od investitora koji su nelegalno zidali objekte na toj opštini. Prema njegovim navodima, Bastaću je odnosio koverte sa novcem koje su investitori slali, a kada nije doneo kovertu bio je pretučen i mlatretiran od strane Bastaća.\nPredsednik opštine Stari grad Marko Bastać rekao je za Radio Slobodna Evropa (RSE) da policija „ni jednog trenutka nije tražila njega i da su došli da razgovaraju sa rukovodiocima odeljenja i načelnikom opštinske uprave“.\n„Nikakav upad se nije dogodio niti me je policija ijedne sekunde tražila. Oni ispituju ove predmete po lažnim optužbama Lazara Lešnjaka i to je jedino što u ovom trenutku mogu da vam kažem“, rekao je Bastać.\nOn je dodao da još nije dobio poziv MUP-a povodom Lešnjakovih navoda o korupciji u ovoj opštini Stari grad.\n„Spreman sam da razgovaram sa njima i verujem da će nakon tog razgovora sve ovo biti obustavljeno pošto ne postoji ništa tačno što je Lazar Lešnjak naveo“, rekao je Bastać.\nDodao je da „veruje da Lešnjak neistine iznosi jer je ucenjen, ali da ne zna čime“.\nMinistar unutrašnjih poslova Nebojša Stefanović rekao je da očekuje da će istraga u vezi sa optužbama koje je na račun predsednika Opštine Stari Grad Marka Bastaća izneo njegov kum "biti sprovedena u razumnom roku".


Rakić: Kako se Priština bude ponašala prema nama, tako će i Srbija prema njima - 16.01.2022, Sputnik Srbija\nRakić: Kako se Priština bude ponašala prema nama, tako će i Srbija prema njima\nPredsednik Srpske liste Goran Rakić poručio je danas u Kosovskoj Mitrovici vlastima u Prištini da Srbi na KiM zahtevaju da im se omogući pravo glasa, kao što... 16.01.2022, Sputnik Srbija\n„Srbi sa Kosova ne žele da ih neko tretira kao građane drugog reda, već da svi imaju jednaka prava. Poručujemo da će srpski izbori 3. aprila biti održani u svim sredinama na KiM“, rekao je Rakić na skupu, a prenose mediji.Rakić istakao govoreći o izborima 3. aprila da Srpski narod samo želi da ostvari demokratsko pravo glasa, i naveo da ukoliko mu to ne bude omogućeno da će Srbija uvesti recipročne mere, kao što to radi Priština.„Obavio sam razgovore sa gradonačelnicima sa severa, danas ću i sa ostalima“, poručio je Rakić i pročitao zaključke pročitao zaključke, kako kaže srpskog naroda.„Srbi čvrsto stoje uz svoju državu“, pročitao je prvi zaključak Rakić, dodajući da Srbi sa Kosova zahtevaju jednaka prava za sve i neće dozvoliti Prištini da ih tretira kao građane drugog reda.Srbi sa Kosova opredeljeni su za mir i život u slobodi ali su zabrinuti zbog odluke Prištine o zabrani referenduma i zapleni materijala, prenosi Tanjug.„Upozoravamo Prištinu i međunarodnu zajednicu da će odluka o zabrani referenduma proizvesti nesagledive posledice koje će na Severu Kosova i Metohije dovesti do uvođenja reciprociteta prema Prištini u svim oblastima koje Priština negira Srbima“, naglasio je šef Srpske liste.\n© Foto : Youtube/Nenad RadosavljevicGradonačelnik Kosovske Mitrovice Goran Rakić\n© Foto : Youtube/Nenad Radosavljevic\nPredsednik Srpske liste Goran Rakić poručio je danas u Kosovskoj Mitrovici vlastima u Prištini da Srbi na KiM zahtevaju da im se omogući pravo glasa, kao što je to oduvek, u odnosu na ovo danas, bila praksa i da će srpski izbori 3. aprila biti održani na KiM.\n„Srbi sa Kosova ne žele da ih neko tretira kao građane drugog reda, već da svi imaju jednaka prava. Poručujemo da će srpski izbori 3. aprila biti održani u svim sredinama na KiM“, rekao je Rakić na skupu, a prenose mediji.\nRakić istakao govoreći o izborima 3. aprila da Srpski narod samo želi da ostvari demokratsko pravo glasa, i naveo da ukoliko mu to ne bude omogućeno da će Srbija uvesti recipročne mere, kao što to radi Priština.\n„Kako se Priština bude ponašala prema nama, tako će i Srbija prema njima“, rekao je Rakić, navodeći da će, ukoliko Međunarodna zajednica ne pomogne u organizaciji izbora, uvesti mere reciprocitetai.\n„Obavio sam razgovore sa gradonačelnicima sa severa, danas ću i sa ostalima“, poručio je Rakić i pročitao zaključke pročitao zaključke, kako kaže srpskog naroda.\n„Srbi čvrsto stoje uz svoju državu“, pročitao je prvi zaključak Rakić, dodajući da Srbi sa Kosova zahtevaju jednaka prava za sve i neće dozvoliti Prištini da ih tretira kao građane drugog reda.\nSrbi sa Kosova opredeljeni su za mir i život u slobodi ali su zabrinuti zbog odluke Prištine o zabrani referenduma i zapleni materijala, prenosi Tanjug.\n„Upozoravamo Prištinu i međunarodnu zajednicu da će odluka o zabrani referenduma proizvesti nesagledive posledice koje će na Severu Kosova i Metohije dovesti do uvođenja reciprociteta prema Prištini u svim oblastima koje Priština negira Srbima“, naglasio je šef Srpske liste.\nGrađani u srpskim sredinama na KiM naišli na zatvorena birališta, performans u Mitrovici\n16 Januar, 09:31


Sport / Rukomet 0\nSelektor ženske rukometne reprezentacije Srbije Ljubomir Obradović rekao je da je njegova ekipa favorit u predstojećoj utakmici protiv Makedonije.\nEvropsko prvenstvo održaće se od 30. novembra do 16. decembra 2018. godine u Francuskoj.\nŽenska rukometna reprezentacija Srbije otputovala je za Skoplje gde će u nedelju igrati protiv Makedonije meč drugog kola kvalifikacija za Evropsko prvenstvo 2018.\n"Šveđanke su bile favoritkinje u susretu sa Makedonijom i došle do pobede, medjutim, ne obaziremo se na tu utakmicu, već na našu sa Makedonkama. To je ono što nas interesuje. Favoriti jesmo, ne samo na papiru, već to moramo da pokažemo i na terenu", rekao je Obradović, prenosi Rukometni savez Srbije.\n"Izabrali su halu Кale, manjeg kapaciteta, gde možemo očekivati dobru atmosferu. Drago mi je zbog toga, jer će nam poslužiti za naredne utakmice. Devojke moraju pritisak da osete na svojoj koži i reaguju na pravi način", dodao je Obradović.\n"Nisam očekivala tako ubedljiv poraz Makedonije u Švedskoj. Očekivala sam jači otpor. Makedonija je mlada reprezentacija sa mojom saigračicom Elenom Gjorgievskom kao liderom. Ona nije igrala u dvomeču prošlog aprila kada smo ih savladale oba puta u Skoplju. To je mlada ekipa predvodjena sestrama Georgievski, grizu na terenu, grabe, grade igru, motivisane su", rekla je Lavko.\nGolman Marija Čolić uverena je da će domaći teren doneti puno toga dobrog domaćem timu.\n"Domaći teren je domaći teren. Кvalitet u poredjenju sa Makedonkama je na našoj strani, ali domaći teren može biti vruć. Nadam se da ćemo sve biti na visini zadatka i da ćemo osvojiti bodove. Lako smo ih savladale u prijateljskim mečevima u aprilu, ali ovo je nešto drugačija priča. Verujem u svoj tim i našu pobedu", rekla je Čolić.


Na Kastelu 2. septembra premijera predstave "Derviš i smrt"\nFoto: Srna | Na Kastelu 2. septembra premijera predstave "Derviš i smrt"\nSrna 17.06.2020 13:27\nNarodno pozorište Republike Srpske program obilježavanja 90 godina postojanja počeće premijerom predstave "Derviš i smrt", prema romanu Meše Selimovića, 2. septembra na tvrđavi Kastel u Banjaluci, rekla je direktor pozorišta Maja Dodig.\nDodigova je istakla da je 2. septembar jedan od značajnih datuma za Narodno pozorište jer je na taj dan 1930. godine ban Svetislav Milosavljević objavio ukaz o osnivanju Pozorišta.\nOna je rekla, na konferenciji za novinare na kojoj je predstavljen plan i dinamika rada Pozorišta za naredni period, da će 23. septembra biti održana svečana akademija jer je na taj dan 1998. godine tadašnji predsjednik Vlade Srpske Milorad Dodik donio odluku da se Narodno pozorište Bosanske Krajine preimenuje u Narodno pozorište Republike Srpske, koje i danas sa ponosom nosi taj naziv.\nDodigova je za 18. oktobar, rođendan ove ustanove, najavila premijeru predstave "Zlatno doba", čiji je autor dramskog teksta glumac Željko Stjepanović, a koja podrazumijeva istorijski kontekst i vraća u period modernog razvoja grada Banjaluke i nastanka Pozorišta.\nPomoćnik ministra za kulturu Tanja Đaković rekla je da izuzetno raduje vijest da Narodno pozorište Republike Srpske, nakon višemjesečne pauze izazvane epidemijom virusa korona, počinje sa radom, ističući da su i neke druge ustanove kulture već počele da rade.\n"Posebno raduje da će rad na predstavi ‘Derviš i smrt’, koja je jedna od najznačajnih projekata Narodnog pozorišta za ovu godinu, biti nastavljen i da će komad biti izveden na tvrđavi Kastel, što će biti veliko iskustvo i zadovoljstvo za sve ljubitelje pozorišne umjetnosti u Republici Srpskoj", rekla je Đakovićeva.\nOna je pohvalila ansambl Narodnog pozorišta, ali i ostalih pozorišnih kuća u Srpskoj, koje su putem digitalnih platformi sve vrijeme emitovali predstave i našli način da građanima u izolaciji olakšaju taj period.\n"Ministarstvo prosvjete i kulture Republike Srpske je 6. juna raspisalo 10 poziva za sufinansiranje programa i projekata u kulturi koji je otvoren do 7. jula, izuzev konkursa za razvoj filmskog scenarija, koji je otvoren do 7. septembra, a koji je prvi put ove godine raspisan na taj način", rekla je Đakovićeva.\nOna je istakla da je pružena mogućnost svima da konkurišu za sredstva, naglasivši da će realizacija projekata zavisiti od epidemiološke situacije.\nĐakovićeva je navela da je ove godine prvi put dodijeljen status udruženjima u kulturi i reprezentativnim strukovnim udruženjima i reprezentativnim udruženjima u kulturi, te kada je riječ o pozorišnoj umjetnosti, tri udruženja su dobila taj status - Gradsko pozorište "Jazavac", Banjalučko studentsko pozorište i Forum teatar iz Istočnog Sarajeva.\nOna je rekla da je Narodno pozorište Republike Srpske hram kulture u Srpskoj i vodeća ustanova kulture, dodavši da mu resorno ministarstvo pruža apsolutnu podršku, te da je obezbijedilo sav potreban iznos za realizaciju predstave "Derviš i smrt".\nĐakovićeva je istakla da se ove godine obilježava još jedan značajan jubilej, i to 90. godina Muzeja Republike Srpske, ističući da je ovo godina kulture u Srpskoj.\nUmjetnički direktor Narodnog pozorišta Republike Srpske Vladimir Đorđević najavio je da će od 6. do 11. jula na krovu Pozorišta biti odigrano par predstava koje su tehnički manje zatjevne, dodavši da će u slučaju lošeg vremena predstave biti odigrane na velikoj sceni uz poštovanje svih potrebnih mjera prevencije.\nĐorđević je rekao da je predstava "Derviš i smrt" veliki i zahtjevan projekat, ocijenivši da će publika biti prijatno iznenađena onim što im Narodno pozorište priprema.\nReditelj predstave "Derviš i smrt" Dejan Projkovski rekao je da istoimeni roman i Meša Selimović pokazuju smisao postojanja naše civilizacije i da je riječ o produkcijski zahtjevnom projektu.\n"Radimo ‘Derviš i smrt’ u originalu i to je zaista velika stvar, čast i odgovornost. Radeći ovu predtavu u formatu spektakla trudimo se maksimalno da otvorimo i svijet Meše Selimovića i romana prenesemo na sceni i stvorimo jedan pozorišni jezik koji je adekvatan romanu", rekao je Projkovski.\nOn je istakao da se stvara jedna vrlo interesantna scenska estetika sa ogromnim igračkim ansamblom, što su glavni aduti predstave.\nNarodno pozorište RS Maja Dodig Pozorište Meša Selimović Dejan Projkovski\nViše od 170 glumačkih nada pred publikom u GP "Jazavac"\n"Mačak u čizmama" slavi 20. rođendan\n"Pokrovsko pjesničko saborovanje" i promocija zbornika održano u Brodu\nKomedija "Ja (o) meni" izvedena u Prnjavoru\nStendap komičari na sceni OKC "Abrašević"\n"Prvi dejt" zaokružuje priču o punoljetstvu pozorišta u Prnjavoru\nMonodrama "Zoran Radmilović": Komična priča o problemima umjetnika\nReditelj Marko Misirača: Podstaći ljude na razmišljanje je misija pozorišta


Apelacioni sud presudio u korist bivšeg radnika Rudnika boksita – Borba\nApelacioni sud ukinuo je presudu Privrednog suda prema kojoj je bivši radnik Rudnika boksita Rašo Čivović izgubio spor protiv dvije firme ruskog biznismena Olega Deripaske (Shasta Universal i CEAC Holding Limited).\nČivović godinama pred sudom osporava da su 22 miliona eura Deripaskinih firmi uplaćivana na račune Rudnika boksita. Stečajna uprava je, međutim, priznala postojanje tih potraživanja što Privredni sud navodi u presudi. Prema toj presudi, radilo se o zajmovima Deripaskinih firmi koji su uplaćivani nikšićkoj firmi od oktobra 2008. do oktobra 2011. godine.\nPrvostepenom presudom Privrednog suda, Čivoviću je na ime sudskih troškova bilo dosuđeno da plati oko 96.000 eura.\nČivović je apelovao na Tužilaštvo da preuzme predmet iz Privrednog suda.\n“Ovdje se radi o organizovanom kriminalu, kako stečajne uprave tako i bivših ruskih vlasnika Boksita”, rekao je Čivović “Vijestima”.\nApelacioni sud u rješenju navodi da prvostepeni sud nije cijenio navode tužioca koji je osporavao pravnu valjanost ugovora o zajmu, jer su zaključeni bez saglasnosti Skupštine akcionara i suprotnu Zakonu o privednim društvima i što ih nijesu potpisala ovlašćena lica.\n“Ostale su neutvrđene bitne činjenice kada je dospjela obaveza trećetuženog (Rudnici boksita) da vrati pozajmljena novčana sredstva i da li je obračun zateznih kamata pravilno izvršen imajući u vidu period docnje trećetuženog od dana otvaranja stečaja i stopu zatezne kamate predviđene ugovorima o zajmu, te da li je ta stopa viša ili niža od stope zakonske kamate”, navodi se u rješenju.\nDodaje se i da tužilac navodi da mu je tadašnja uprava Boksita pričinila štetu zbog diskriminacije, neizmirivanja zarada i naknada, otuđenjem stvari sa kojima je bio zadužen i drugih razloga koje prvostepeni sud nije razjasnio.\n“U ponovnom postupku prvostepeni sud će razjasniti sporne činjenice od značaja za pravnu valjanost predmetnih ugovora o zajmu. Ukoliko utvrdi da su ugovori pravnovažeći, prvostepeni sud će putem dopunskog finansijskog vještačenja utvrditi da li su prvo i drugotuženi pravilno izvršili obračun zateznih kamata za period docnje”, navodi Apelacioni sud.\nŽaliocu je ukazano da neosnovano osporava nalaz i mišljenje vještaka. Čivović kaže da je stečajna uprava priznala potraživanja 2013. a dokumentaciju je dobila tek 2019.\nOn očekuje da nova Vlada hitno reaguje povodom cijele situacije u Boksitima, ali i spornog placa.\nGrupa bivših radnika Boksita u utorak je organizovala protest na nekadašnjem placu sindikata od 19 hiljada kvadrata na kojem je prije više od 10 godina trebalo je da bude izgrađeno 310 stanova za nikšićke rudare. Oni se nadaju da će im pomoći predsjednik i potpredsjednik Vlade, Zdravko Krivokapić i Dritan Abazović, sa kojim traže sastanke.


Srbija i Azerbejdžan potpisali sporazum o saradnji u oblasti energetike /foto/ - 01.06.2022, Sputnik Srbija\nSrbija i Azerbejdžan potpisali sporazum o saradnji u oblasti energetike /foto/\nMinistarka rudarstva i energetike Zorana Mihajlović boravi u Azerbejdžanu gde je potpisan sporazum o saradnji dve države u oblasti energetike i rudarstva. 01.06.2022, Sputnik Srbija\nMihajlovićeva je izjavila je da će saradnja sa Azerbejdžanom u oblasti energetike, pre svega u gasnom sektoru i energetskoj tranziciji, doprineti unapređenju sveukupnih odnosa dve države.Ona je, posle potpisivanja sporazuma između Vlade Azerbejdžana i Vlade Republike Srbije o saradnji u oblasti energetike i rudarstva i razgovora sa Parvizom Šahbazovim, ministrom energetike Azerbejdžana, rekla da će dobri politički odnosi dve zemlje pomoći da se dodatno unapredi saradnja u energetici, saopšteno je iz Ministarstva rudarstva i energetike.„Drago mi je da se saradnja zasniva na prijateljstvu dvojice predsednika i na prijateljskom odnosu naših naroda. Razgovor sa predsednikom Alijevim je posebno važan, kao i potpisivanje sporazuma, i sigurna sam da je to samo prvi korak za sve buduće sporazume i ugovore. Dobre političke odnose prati i ekonomska saradnja, posebno kada je reč o saobraćajnoj infrastrukturi, ali postoji prostor da saradnju podignemo na viši nivo, naročito u oblasti energetike i sporazumom ćemo dodatno ojačati saradnju, pre svega u gasnom sektoru, budući da je Južni gasni koridor važan za snabdevanje cele Evrope i diversifikaciju ruta i snabdevača“, izjavila je Mihajlovićeva, prenosi B92.Potpredsednica Vlade je istakla da je Srbija započela izgradnju gasne interkonekcije sa Bugarskom, koja će biti završena iduće godine i koja će omogućiti da se gas dobija i iz Azerbejdžana.Ona je istakla da prijem delegacije Srbije u Bakuu i razgovori koje je imala pokazuju međusobno poštovanje i razumevanje i jesu osnova za brži razvoj saradnje dve države koje ove godine obeležavaju četvrt veka bilateralnih diplomatskih odnosa.„Hvala na učešću na „Energetskom forumu“. Drago mi je da Vas vidim, jer svaki put kada se sretnemo imamo kvalitetne razgovore. Ovo je odlična prilika da razmatramo buduće zajedničke akcije kada je u pitanju i Južni gasni koridor, kao i druge energetske i ekonomske teme o kojima ste razgovarali i sa predsednikom Alijevim. Interkonekcija Srbija-Bugarska otvara brojne mogućnosti za saradnju u gasnom sektoru i radna grupa koju ćemo formirati baviće se najviše ovom temom, ali takođe sam saglasan sa Vama da bi trebalo da razgovaramo o svim energetskim sektorima, ne samo kada je reč o gasu, već i kada je reč o OIE, elektroenergetici“, rekao je ministar Šahbazov.\n© Foto : MRE/ZORAN PETROVICParviz Šahbazov i Zorana Mihajlović\n© Foto : MRE/ZORAN PETROVIC\nMinistarka rudarstva i energetike Zorana Mihajlović boravi u Azerbejdžanu gde je potpisan sporazum o saradnji dve države u oblasti energetike i rudarstva.\nMihajlovićeva je izjavila je da će saradnja sa Azerbejdžanom u oblasti energetike, pre svega u gasnom sektoru i energetskoj tranziciji, doprineti unapređenju sveukupnih odnosa dve države.\nOna je, posle potpisivanja sporazuma između Vlade Azerbejdžana i Vlade Republike Srbije o saradnji u oblasti energetike i rudarstva i razgovora sa Parvizom Šahbazovim, ministrom energetike Azerbejdžana, rekla da će dobri politički odnosi dve zemlje pomoći da se dodatno unapredi saradnja u energetici, saopšteno je iz Ministarstva rudarstva i energetike.\n„Drago mi je da se saradnja zasniva na prijateljstvu dvojice predsednika i na prijateljskom odnosu naših naroda. Razgovor sa predsednikom Alijevim je posebno važan, kao i potpisivanje sporazuma, i sigurna sam da je to samo prvi korak za sve buduće sporazume i ugovore. Dobre političke odnose prati i ekonomska saradnja, posebno kada je reč o saobraćajnoj infrastrukturi, ali postoji prostor da saradnju podignemo na viši nivo, naročito u oblasti energetike i sporazumom ćemo dodatno ojačati saradnju, pre svega u gasnom sektoru, budući da je Južni gasni koridor važan za snabdevanje cele Evrope i diversifikaciju ruta i snabdevača“, izjavila je Mihajlovićeva, prenosi B92.\n© Foto : MRE/ZORAN PETROVICParviz Šahbazov i Zorana Mihajlović potpisuju sporazum u ime vlada dve države\nParviz Šahbazov i Zorana Mihajlović potpisuju sporazum u ime vlada dve države\nPotpredsednica Vlade je istakla da je Srbija započela izgradnju gasne interkonekcije sa Bugarskom, koja će biti završena iduće godine i koja će omogućiti da se gas dobija i iz Azerbejdžana.\n„Očekujemo da aktiviranjem novih nalazišta u kojima su potvrđene rezerve prirodnog gasa u Kaspijskom regionu Srbija obezbedi za svoje potrebe dodatne količine prirodnog gasa, a isto tako i izgradnjom interkonekcija postane tranzitna ruta, čime dodatno povećavamo stabilnost i bezbednost naše zemlje, kao i regiona. Takođe, sporazum koji smo potpisali otvara prostor za saradnju i u delu koji se tiče električne energije, budući da Azerbejdžan ima viškove u proizvodnji električne energije, unapređenja energetske efikasnosti i povećava mogućnosti za razmenu iskustava i tehnologija i novih investicija u OIE. Azerbejdžan je država bogata naftom i gasom, ali takođe razvija obnovljive izvore i ne postoji nijedna zemlja u svetu koja ne želi da ima nove kapacitete koji za proizvodnju energije koriste OIE. Takođe, dogovorili smo formiranje manjih radnih grupa, kako bismo na ekspertskom nivou došli do zajedničkih odluka i rešenja“, izjavila je Mihajlovićeva.\nOna je istakla da prijem delegacije Srbije u Bakuu i razgovori koje je imala pokazuju međusobno poštovanje i razumevanje i jesu osnova za brži razvoj saradnje dve države koje ove godine obeležavaju četvrt veka bilateralnih diplomatskih odnosa.\n„Hvala na učešću na „Energetskom forumu“. Drago mi je da Vas vidim, jer svaki put kada se sretnemo imamo kvalitetne razgovore. Ovo je odlična prilika da razmatramo buduće zajedničke akcije kada je u pitanju i Južni gasni koridor, kao i druge energetske i ekonomske teme o kojima ste razgovarali i sa predsednikom Alijevim. Interkonekcija Srbija-Bugarska otvara brojne mogućnosti za saradnju u gasnom sektoru i radna grupa koju ćemo formirati baviće se najviše ovom temom, ali takođe sam saglasan sa Vama da bi trebalo da razgovaramo o svim energetskim sektorima, ne samo kada je reč o gasu, već i kada je reč o OIE, elektroenergetici“, rekao je ministar Šahbazov.


Srbija poslala Češkoj 100.000 doza vakcine protiv koronavirusa\nVesti Autor:Beta31. maj. 202113:24 > 14:1322 komentara\nIzvor: INDRANIL MUKHERJEE / AFP\nSrbija je poslala u Češku poklon od 100.620 doza vakcine kompanije Fajzer protiv kovida-19, koje je tokom posete Pragu sredinom maja obećao predsednik Aleksandar Vučić.\nBrnabić: Ne planira se kampanja pobede nad koronom, Crvena zvezda prekršila mere\n31. maj. 2021 67\nSrbiji isporučeno još 81.900 doza Fajzerove vakcine protiv koronavirusa\n„Češki vojni avion upravo je preuzeo u Beogradu 100.620 doza vakcina Fajzer koje nam poklanja Srbija. Rekordno brza operacija. Možda se sećate: Vučić je bio ovde 19. maja, a za svega 12 dana uspeli smo da završimo stvar, uključujući tu i dozvolu ‘Fajzera'“, saopštio je na Tviteru češki premijer Andrej Babiš.\nTa isporuka Univerzitetskoj bolnici u Pragu će, po ranijim izjavama Babiša, ubrzati vakcinaciju u Češkoj za koju sada vlada interesovanje zbog letnjih odmora i popuštanja sanitarnih mera, dok epidemija jenjava – svega je po nekoliko stotina novozaražnih dnevno, a vakcina imaju dovoljno.\nČeškoj su Austrija, Mađarska, Slovenija i Slovačka najavile da će solidarno iz svojih rezervi pokriti manjak od 70.000 vakcina kada su se te zemlje u aprilu zajedno pobunile protiv mehanizma podele dodatnih doza preparata „Fajzer“ u Evropskoj uniji.\nMeđutim, po očekivanjima češkog Ministarstva zdravlja, te vakcine će stići tek narednog meseca.\nU Pragu je preneto da je premijerka Srbije Ana Brnabić prilikom ispraćaja pošiljke rekla u Beogradu da je to „ljudski, solidarni gest“ Srbije koja je susedima do sada poklonila 102.190 vakcina, i najavila da se Srbija sprema da pošalje još po 10.000 doza vakcina Crnoj Gori, Kantonu Sarajevo i Republici Srpskoj.


"I tu smo je zaustavili, uspeli smo da saniramo, danas nemamo velikih problema", rekao je ministar.\nNaveo je da su stvoreni uslovi i za izlazak goveđeg mesa i jaja iz Srbije na veća tržista.\nMinistar kaže da je u 2020. godini 70 odsto pala potrošnja goveđeg mesa, a 20 odsto pala je potrošnja svinjskog mesa, jer nisu radili hoteli i restorani, a da se nastoji da se otvore neka nova tržista za izvoz.\nMinistar kaže da se radi na 49 projekata za sisteme za navodnjavanje na prostoru Vojvodine i centralne Srbije.\n"Ovo je vreme ozbiljnih klimatskih promena. Suština je da imate što više vode jer to znači veći kvalitet proizvoda i prinos, a i veću zaradu", rekao je ministar.\nU razvoj sistema za navodnjavanje biće, kaže, uloženo oko 100 miliona dinara, uključujući i Frušku goru.\nKaže da je Vlada Srbije juče donela odluku o upućivanju 600 miliona dinara na prostore lokalnih samouprava ugroženih od poplava.\nNajavio je da uskoro donošenje propisa koji se odnose na preradu voća, povrća i mesa, a u aprilu ili maju i propisa o regulisanju tržišta poljoprivrednih proizvoda.\nKaže da očekuje i rešavanje pitanja penzija za poljoprivrednike.\nNedimović je rekao da je poljoprivredna proizvodnja u 2020. porasla pet odsto u odnosu na 2019. koja je bila rekordna.\nEvropske klanice u ozbiljnim problemima, JEFTINA SVINJETINA iz Nemačke i Holandije STIŽE i u Srbiju\nREKORDNI PRINOSI Nedimović: "U četvrtak kreće IZVOZ JABUKA u Indiju"\nNovac u banke dolazi brže nego što uspeju da ga pozajme, pa su neke nemačke banke prestale da primaju novčane depozite građana. Štedionica Sparkasse Düsseldorf odbila je klijente sa previše novca na računima, piše Bild, a prenosi portal Indikator.\nJadranska Hrvatska se po stepenu razvoja nalazi na nivou francuskih prekomorskih poseda, dok kontinentalna Hrvatska stoji uz bok rumunskoj Transilvaniji. Ovo su porazni podaci evrostatističara o nivou privrednog razvitka statističkih regija u EU u 2019. godini, prema kojima se Hrvatska i njene dve statističke regije, na koje je podeljena zbog prikupljanja statističkih podataka i regionalnog razvoja, nalaze pri dnu EU lestvice, vrlo blizu nivoa razvoja Sicilije, piše hrvatski portal Index.\nNAJVEĆI PAD AUSTRIJSKE PRIVREDE OD 1945. Jedna delatnost je posebno doprinela smanjenju BDP\nPandemija korona virusa izazvala je prošle godine najveći pad BDP-a u Austriji od 1945, ali je ispao manji nego što se ranije prognoziralo. Prema preliminarnim proračunima Statističkog zavoda Austrije, BDP je realno pao za 6,6 odsto.


Policajci u četvrtak ponovo pred zgradom Parlamenta FBiH – Haber.ba\nPolicajci u četvrtak ponovo pred zgradom Parlamenta FBiH\nSkoro 5.000 pripadnika Unije sindikata policijskih službenika u FBiH, ponovo će izaći na proteste u četvrtak, 28. decembra, pred zgradu Parlamenta FBiH.\nProtesti policije FBiH - Avaz.ba\n“U četvrtak izlazimo na nove proteste ispred zgrade Parlamenta FBiH. Tako će biti ukoliko ne bude postignut neki dogovor u međuvremenu, budući da smo sutra pozvani na novu rundu pregovora u Vladi FBiH. U svakom slučaju nas četiri do pet hiljada spremno je izaći na proteste i mi se zahvaljujemo svima koji su nas podržali. Mislimo da pripadnici vojske i policije svugdje trebaju da budu prepoznati kao gotovo jedna cjelina, koja čuva državu, pa tako treba i kod nas”, kazao je član UO Unije sindikata policijskih službenika u FBiH, Mirza Hadžiabdić.\nOvaj put će se brojnim policajcima pridružiti i najmanje 300 članova Sindikata Ministarstva odbrane i Oružanih snaga BiH, koji će pružiti podršku svojim kolegama iz policijskih struktura…\n“Ja sam dobio mnogobrojnu podršku mojih kolega iz sindikata. Suočavamo se s brojnim problemima, te i mi tražimo posebna rješenja da se, prilikom izrade novog zakona i vojska izuzme u posebnu kategoriju, kao i policija”, kazao je predsjednik Sindikata pripadnika Ministarstva odbrane BiH, Uzeir Šandal.\nOn je pojasnio kako su članovi ovog sindikata ponajviše civilna lica zaposlena u Ministarstvu odbrane i Oružanim snagama BiH, te da oni pružaju podršku kolegama iz policijskih sindikata.\n“Zasad oko 300 ljudi je dalo pismenu podršku našem protestu, a budući da mi službujemo širom BiH moguće je da dođe još ljudi i iz drugih krajeva, jer nas ima oko 10.000 u ovom sindikatu. Civilna lica u Ministarstvu odbrane BiH su najviše ugrožena, rade sa eksplozivnim sredstvima i u raznim drugim uslovima, bez posebnih prava. A i ljudski je da podržimo kolege iz policijskih sindikata, jer su službenici vojske i policije u svim zemljama regije izdvojena kategorija, zbog specifičnosti posla”, kazao je Šandal.\nIpak, budući da su pripadnici Ministarstva odbrane i Oružanih snaga BiH podijeljeni u nekoliko sindikalnih organizacija Najda Džulić, predstavnica Sindikalne organizacije Ministarstva odbrane BiH, koja je članica Reprezentativnog sindikata državnih i policijskih službenika i zaposlenika u institucijama BiH, kazala je kako podržavaju kolege iz policije, ali da se neće uključivati u proteste niti izlaziti na protestnu šetnju.\nTeme:FBiH, izdvojeno, policajci, štrajk, Zgrada Parlamenta FBiH


Selvedin Avdić: U ovom trenutku situacija u BiH gora je nego 1991. godine - MAZ\n(Link na predstavu: https://www.youtube.com/watch?v=S0j2YahplPI)\nSA: Izgleda da se, kad se svijet raspadne, on ponovno još nakaradnije sastavi, četnici, ustaše i slični fašisti stupaju bodrije nego ikada. U ovom momentu situacija u BiH je gora nego 1991. godine. Radovan Karadžić nikad nije izgovarao stvari koje danas izgovara Milorad Dodik. Otvoreno se prijeti, crtaju nove karte, zvecka se oružjem, kostima… Mi apsolutno ništa nismo naučili iz ratnog iskustva. Jedan moj prijatelj o tome kaže: “Naučio sam samo da u mraku kad mokrim, ne profulam šolju.” I meni se čini da nam je to jedino korisno ratno iskustvo.


Izetbegović: Ozbiljno shvatiti aktivnosti formiranja paravojnih formacija\n14/02/2018 | 21:17 ⇒ 22:42 | Izvor: RTRS\nPredsjednik SDA Bakir Izetbegović rekao je da Predsjedništvo te stranke osuđuje antibošnjačku kampanju koju vode pojedini politički akteri u BiH i regionu i poručuje da se "Bošnjaci nikada neće odreći svojih civilizacijskih dostignuća".\nBakir IzetbegovićFoto: Anadolija\nOn je dodao da se informacije o formiranju paravojnih formacija trebaju ozbiljno shvatiti.\nIzetbegović je naveo da je namjera te kampanje da Bošnjaci budu prikazani u negativnom svjetlu, te da se izvrši pritisak na njih i njihove lidere.\nOn je rekao da je zatraženo da domaće institucije i međunarodna zajednica ozbiljno shvate, kako je istakao "aktivnosti naoružavanja Republike Srpske i formiranja paravojnih formacija".\n"Dajemo punu podršku Ramizu Salkiću za borbu za ravnopravnost Bošnjaka u Republici Srpskoj, kao i svih naroda i građana BiH", kaže Izetbegović.\nPrema njegovim riječima, Predsjedništvo SDA pozdravlja donošenje nove strategije Evropske komisije koja šalje jasnu poruku da je budućnost zapadnog Balkana u EU i da BiH do 2025. godine može sustići zemlje koje su ispred nje, te čestitao Savjetu ministara za usvajanje Upitnika koji će biti predat 28. februara predsjedniku Evropske komisije Žan-Klodu Јunkeru.\nIzetbegović je naveo da je zatraženo od Savjeta ministara i entiteta da izvrše inspekcijske provjere formiranja cijena nafte i naftnih derivata prije i nakon donošenja Zakona o akcizama jer postoje ozbiljne sumnje da je zakon zloupotrijebljen da bi se povećale cijene više od nužnog.\nOn je rekao da Predsjedništvo SDA traži da se OHR uključi u aktivno pronalaženje rješenja za status Doma naroda, prenose federalni mediji.\n21:34 > Sutra nema nastave u Tomislavgradu, Livnu i Bosanskom Grahovu\n21:08 > Dodik: Evropski put okuplja sve političke opcije u BiH\n18:58 > Delegacije SNSD i SDA o formiranju vlasti - dogovorena implementacija izbornih rezultata\n18:44 > Zakon o javnom RTV sistemu BiH nesprovodiv i prevaziđen - izostaje politička volja


Poboljšanje ruske ekonomije uslovljeno dobrom budžetskom politikom - Sputnjik Srbija\n12:15 12.10.2016 (osveženo 12:16 12.10.2016) Preuzmite kraći link\nOn je kao primer dobre finansijske politike naveo smanjenje inflacije sa 17,6 odsto od početka krize na trenutnih 5,8 odsto.\nKako je rekao, ti pokazatelji uslovljeni su sprovedenom budžetskom konsolidacijom tokom 2016. godine što nije dovelo do rasta nezaposlenosti.\nRuska ekonomija se prilagodila sankcijama\n„Ova godina je bila izuzetno važna i komplikovana za Rusiju, ali uspeli smo da je preživimo, a u budućnosti će se situacija razvijati u pozitivnom trendu“, naglasio je Siluanov.\nOn je dodao da će Ministarstvo finansija Rusije do 28. oktobra predati predlog federalnog budžeta za period od 2017. do 2019. godine.\nIstovremeno, ministar za ekonomski razvoj Rusije Aleksej Uljukajev smatra da će Rusija od privatizacije u periodu od 2017. do 2019. godine zaraditi oko 300 milijardi rubalja, odnosno oko 4,3 milijardi evra.\nOglasila se i direktorka Centralne banke Rusije Elvira Nabiulina koja je rekla da Rusiju ne očekuje nova devalvacija rublje kao što je to bio slučaj 2014. godine.\nfinansije, ekonomija, budžet, Elvira Nabiulina, Anton Siluanov, Aleksej Uljukajev


Pad nezaposlenosti i usporavanje ekonomskog rasta na Zapadnom Balkanu – Bankar.me\nOctober 8, 2019 Članci, MAKRO, REGION, SVE VIJESTI Leave a comment\nEkonomska aktivnost na Zapadnom Balkanu se usporava, uz nastavak pada investicija i izvoza u šest zemlja regije. Prema procjeni novog Redovnog ekonomskog izveštaja Svjetske banke, pod naslovom Rast neizvjesnosti, rast će u 2019. iznositi 3,2 odsto, što je pad u odnosu na 3,9 odsto u 2018. Rast je nastavljen u Sjevernoj Makedoniji u 2019. nakon značajnog usporavanja, na Kosovu se očekuje i dalje snažan rast od 4 odsto, dok većina ekonomija u regionu bilježi sporiji rast u odnosu na godinu ranije. Iako se za 2020. i 2021. godinu predviđa rast regionalne ekonomije, on će ostati neznatno ispod desetogodišnjeg maksimuma postignutog 2018.\n“Kontinuirani rast u regionu pomoći će u otvaranju novih radnih mjesta, uključivanju većeg broja žena na tržište rada i u rješavanju izazova emigracije,” kaže direktorica Svjetske banke za Zapadni Balkan Linda Van Gelder. “Međutim, pojava ekonomskih oblaka na horizontu ukazuje na potrebu da kreatori politika ojačaju konkurentnost, povećaju efikasnost i efektivnost javne potrošnje i riješe rastuću fiskalnu neravnotežu, kako bi nadogradili ove uspjehe i stimulisali održivi rast“.\nUprkos ekonomskom usporavanju, u regionu se nastavlja rekordno smanjenje nezaposlenosti.\nU poređenju sa prošlom godinom, do juna ove godine, otvoreno je 150.000 novih radnih mjesta u regionu, Ovaj trend obuhvata 43.000 radnih mjesta za mlade, pri čemu je skoro polovina ovih radnih mjesta otvorena u Albaniji. Čak i uz ova pozitivna ekonomska kretanja, tek 44 odsto stanovnika radno-aktivne dobio na Zapadnom Balkanu ima posao, a neaktivnost na tržištu rada je i dalje prisutna sa 48 odsto, te su zabrinjavajuće sve veće međuregionalne razlike u rezultatima tržišta rada. I na Kosovu i u Bosni i Hercegovini neaktivnost se povećala u 2019, što sugeriše da je više ljudi napustilo tržište rada nego što je onih koji su pronašli posao.\nU kontekstu sve veće neizvjesnosti u regionu, izvještaj poziva na brzo unaprjeđenje javne potrošnje i konkurentnosti. Strože kontrole potrošnje na plate, smanjenje poreskih izdataka i bolje ciljanje socijalnih davanja mogu dovesti do više javnih investicija, veće jednakosti i stvaranja fiskalnih rezervi za ublažavanje rizika u regionu.\nPOJMOVIEkonomija Balkana plate na Balkanu\nPrevious Vlasnici firmi u stečaju nezakonito prodaju imovinu\nSljedeći Ovo su najveći poslodavci u Crnoj Gori


20 Dec 2017 15:08\nPaunović u poseti Spomen-sobi “Kosmetske žrtve”\nDirektorka Kancelarije za ljudska i manjinska prava Vlade Srbije Suzana Paunović sa saradnicima posetiće u četvrtak, 21. decembra, u 12,44 časova, Spomen-sobu posvećenu kidnapovanim i ubijenim civilima, vojnicima i policajcima na Kosovu i Metohiji i žrtvama NATO bombardovanja.\n3 Dec 2017 21:42\nPaunović na obeležavanju Međunarodnog dana osoba sa invaliditetom\n20 Nov 2017 13:02\nPaunović predvodi delegaciju Srbije pred UN u Ženevi\nDelegacija Srbije predstaviće II-V periodični izveštaj Republike Srbije o primeni Međunarodne konvencije o ukidanju svih oblika rasne diskriminacije (CERD) na 94. zasedanju Komiteta za ukidanje rasne diskriminacije Ujedinjenih nacija u Ženevi, 21. i 22. novembra 2017. godine.\n18 Nov 2017 09:40\nObeležavanje Svetskog dana deteta pod sloganom „Zdravo svete ja sam dete“\nPaunović na sastanku sa Melcerom\nDirektorka Kancelarije za ljudska i manjinska prava Vlade Srbije Suzana Paunović sastaće se sa Nilsom Melcerom, specijalnim izvestiocem Saveta za ljudska prava UN za torturu u sredu, 15. novembra, sa početkom u 11 sati, u „Plavom salonu“, Palata Srbija, centralni ulaz.\n6 Nov 2017 21:21\nPaunović na konstitutivnoj sednici Saveta za prava deteta u novom sastavu\nDirektorka vladine Kancelarije za ljudska i manjinska prava Suzana Paunović učestvovaće u radu sednice Saveta za prava deteta u novom sastavu u utorak, 7. novembra, u 10 časova, u zgradi Vlade Srbije, Nemanjina 11, sala 155.\n5 Nov 2017 10:38\nPaunović u Subotici sa predsednicima saveta nacionalnih manjina\nDirektorka Kancelarije za ljudska i manjinska prava Vlade Srbije Suzana Paunović sastaće se u ponedeljak, 06.\nPeta sednica Saveta za praćenje UN preporuka za ljudska prava\nDirektorka Kancelarije za ljudska i manjinska prava Vlade Srbije Suzana Paunović predsedavaće sutra, 31. oktobra 2017. godine, sednici Saveta za praćenje primene preporuka mehanizama UN za ljudska prava u novom sazivu.\n29 Oct 2017 17:56\nPaunović sazvala pripremni sastanak delegacije Srbije povodom izveštaja za CERD\nDirektorka Kancelarije za ljudska i manjinska prava Vlade Srbije Suzana Paunović sazvala je pripremni sastanak delegacije Republike Srbije povodom odbrane II – V periodičnog izveštaja o primeni međunarodne Konvencije o ukidanju svih oblika rasne diskriminacije (CERD).\n4 Oct 2017 07:56\nPredsednica Vlade Republike Srbije Ana Brnabić predsedavaće sednici Saveta za nacionalne manjine, u sredu, 4. oktobra, u 13 časova, u Palati Srbija, Bulevar Mihajla Pupina 2.


PSNI – GLOBALNA ALIJANSA AV SISTEM INTEGRATORA – Division\nSa posebnim zadovoljstvom Vas obaveštavamo da smo od maja ove godine prustupili i postali član organizacije PSNI, globalne alijanse AV sistem integratora, koja trenutno broji 188 članova. PSNI od svog osnivanja 1986. godine, okuplja vodeće AV sistem integratore širom sveta koji zajedno za partnerima, vodećim proizvođačima Audio, Video i IT opreme, omogućavaju najviši nivo standardizacije AV rešenja na svim nivoima od samog projektovanja, preko izbora opreme do završne instalacije.\nAV sistem integratori okupljeni oko PSNI organizacije obezbeđuju jedinstvenu koordinaciju, implementaciju i upravljanje svakim projektom nezavisno od toga da li se radi o međunarodnoj korporaciji ili manjem preduzeću. Članstvo u PSNI pruža niz mogućnosti članicama za podizanje kvaliteta procesa i usluga koje pružamo našim klijentima globalno, kroz kontinuirane treninge i konferencije u kojima učestvuju lideri AV industrije, inženjeri, arhitekte, konsultanti, dizajneri AV rešenja.\nPSNI organizacija okuplja “the best” iz AV industrije koji se svakog dana potvrđuju kvalitetom svoga rada u realizaciji projekata od dizajna do puštanja u rad AV sistema.\nPOVRATAK NA STARI REŽIM RADA CLEARONE – NAŠ NOVI PARTNER


“Generalno, koja god vlast se izrodi iz ovih nemira, imaće na umu da su SDI (direktne strane investicije) zlatna koka i neće željeti da je spriječe da nosi jaja”, rekao je za DW ekonomista Timoti Eš, stručnjak za region.\n“Postoji uvjerenje da će sektor prirodnih resursa ostati relativno dobro izolovan, a ohrabruje to što nije bilo većih poremećaja u proizvodnji energije i sirovina.”\n“Zanimljivo pitanje koje treba postaviti je sljedeće: da li će zapadne vlade biti prinuđene da uvedu sankcije Kazahstanu kao Bjelorusiji, ako tamošnja Vlada bude gušila proteste veoma nasilno, te – kako bi to uticalo na investicije u toj zemlji”, rekao je Eš i ponudio odgovor:\n“Pretpostavljam da bi Zapad mogao da usvoji pragmatičniji pristup pitanjima ESG [ekologije, društva i upravljanja], s obzirom na značaj Kazahstana za globalne lance snabdijevanja.”\n“Svako smanjenje snabdijevanja iz Kazahstana će se jasno osjetiti širom svijeta”, rekao je Džonatan Hinze, predsjednik UxC, konsultantske kompanije za tržište nuklearnog goriva.\n“Međutim, tržište nuklearnog goriva karakteriše veoma dugo vrijeme isporuke, tako da svi u ciklusu proizvodnje nuklearnog goriva imaju značajne strateške zalihe, što im pomaže da se izoluju od bilo kakvih kratkoročnih poremećaja u snabdijevanju.”\nCameco, veliki kanadski proizvođač uranijuma i Kazatompromov partner, upozorio je da bi svaki poremećaj u Kazahstanu mogao biti “značajan katalizator na tržištu uranijuma”.\n“Ako ništa drugo, to će podsjetiti kompanije da je rizično pretjerano oslanjanje na bilo koji izvor snabdijevanja”, rekao je portparol te firme u saopštenju.\nKazahstan, koji obezbjeđuje 20 odsto godišnjih potreba Evrope za uranijumom, pojavio se kao veliki igrač na tržištu uranijuma zahvaljujući niskim troškovima proizvodnje – ključnom faktoru poslije Fukušime kada se naglo smanjila potražnja i pale cijene nuklearnog goriva.\n“Nedavni problemi u Kazahstanu bi sigurno mogli da daju veliki podsticaj proizvođačima izvan Kazahstana, jer firme pokušavaju da smanje preveliku zavisnost od kazahstanskog uranijuma”, rekao je Hinze za DW.\nKazahstan je takođe među najvećim proizvođačima uglja – 108 miliona tona samo 2018. godine.\nPrema Međunarodnoj agenciji za energiju, Kazahstan je 2018. bio deveti najveći izvoznik uglja i sirove nafte i 12. prirodnog gasa. Kazahstan je među najvećim liferanata sirove nafte za Njemačku i Evropsku uniju – oko 80 odsto godišnjeg izvoza nafte iz Kazahstana odlazi u zemlje EU.\nTrenutni protesti tek će da utiču na proizvodnju na tri najveća naftna polja u Kazahstanu – Tengiz kojim upravlja konzorcijum koji predvodi Chevron, plus Kašagan i Karačaganak u vlasništvu kompanije Shell.\n“Ako se nemiri nastave, cijene nafte bi mogle da se popnu iznad vrhunca u oktobaru i, u zavisnosti od nivoa poremećaja, mogle bi da postanu čak trocifrene”, rekao je za DW Krejg Erlam, viši tržišni analitičar u OANDA. (Prim. ur. Cijene sirove nafte se sada kreću oko 80 dolara po barelu.)\nNEWER POSTHRW: Autokrate širom svijeta postaju očajne\nOLDER POSTVozači oprez, poledica na putevima


Agencija za privredne registre (APR) pokrenula je prinudnu likvidaciju kod 7.500 privrednih društava i najavljuje pokretanje tog postupka kod još 15.500 preduzeća.\nKako se navodi u saopštenju APR-a, postupak prinudne likvidacije pokrenut je juče kod 7.500 društava kod kojih su se ispunili razlozi propisani Zakonom o privrednim društvima, jer nisu dostavila godišnje finansijske izveštaje za dve uzastopne godine, 2015. i 2016, do kraja poslovne 2017. godine.\nAPR dodaje da će narednih dana nastaviti sa ovim poslom i da će pokrenuti postupak prinudne likvidacije kod preostalih oko 15.500 društava, kako bi se iz pravnog života isključili subjekti koji ne posluju u skladu sa zakonom, sa ciljem da se poveća pravna sigurnost poslovanja i podigne nivo transparentnosti privrede.\nPostupak prinudne likvidacije po službenoj dužnosti sprovodi registrator privrednih subjekata, donošenjem rešenja o pokretanju prinudne likvidacije za svako pojedinačno privredno društvo, na osnovu koga se društvo prevodi u status u prinudnoj likvidaciji, koji se objavljuje uz poslovno ime društva, objašnjavaju iz APR-a.\nIstovremeno se objavljuje oglas o pokretanju prinudne likvidacije za svako pojedinačno društvo u neprekidnom trajanju od 60 dana, na sajtu APR, u Registru privrednih subjekata, u odeljku: Pretraga podataka, na linku: Pretraga oglasa i obaveštenja.\nOd datuma prelaska u status društva u prinudnoj likvidaciji, odnosno od dana objavljivanja oglasa o prinudnoj likvidaciji, društva mogu da nastave sa radom, ali ne mogu da preduzimaju nove poslove već samo da završavaju započete, uključujući i izmirenja dospelih obaveza, kao i plaćanja za tekuće obaveze društva i obaveze prema zaposlenima.\nNe isplaćuje se učešće u dobiti, odnosno dividenda, niti se imovina društva može raspodeljivati članovima društva pre brisanja društva iz registra.\nSvi sudski i upravni postupci u odnosu na društvo koje je u prinudnoj likvidaciji, prekidaju se, a društvo ne može ni da registruje promene podataka u Registru privrednih subjekata od dana objavljivanja oglasa o prinudnoj likvidaciji na sajtu APR-a, navodi se u saopštenju.


Katastrofa: Tako novinari lokalnih medija opisuju finansijsku situaciju u vreme korone - Far\nSvaki deseti lokalni medij može da preživi naredna tri meseca, dok trećina njih ne zna šta će ni za mesec dana, pokazalo je istraživanje Lokal presa. Drastično su smanjeni prihod od reklama, novac sa medijskih konkursa se ne isplaćuje, donacija je manje… Bez direktne pomoći države, kažu i naši sagovornici, teško da će opstati. Pomoć države zasad nije ni na vidiku, piše sajt o slobodi medija Cenzolovka.\nTo je pokazalo i istraživanje Asocijacije lokalnih i nezavisnih medija Lokal pres, sprovedeno početkom aprila.\nSvega 10 odsto lokalnih medija, koji su učestvovali u istraživanju, izjasnilo se da bez pomoći države ili donatora može da preživi naredna tri meseca, dok je 30 odsto ispitanika reklo da ima sredstava tek za narednih mesec dana.\nJakobi: propadaju nezavisni mediji, jačaju nmediji koje država pomaže\nMinistarstvo kulture i informisanja je tražilo od Ministarstva finansija da odobri isplatu medijima koji su dobili sredstva na konkursima, ali se taj odgovor, kao što kaže državni sekretar Aleksandar Gajović uintervjuu za Cenzolovku, i dalje čeka.\nPredsednik Udruženja novinara Srbije (UNS) Vladimir Radomirovićmi predsednik Nezavisnog udruženja novinara Srbije (NUNS) Željko Bodrožićmnavode za Cenzolovku da nisu dobili nikakve odgovore na te zahteve.\nUNS: Vlada Srbije da usvoji mere za finansijski opstanak medija Vlada povlači zaključak o informisanju tokom vanrednog stanja Nenad Živković: O autoimunim bolestima novinarstva u Srbiji i kako ih lečiti Udruženja: Nametanje nelegitimne Strategije\nAnketaCenzolovkaCovid-19Finansijska situaacijaKatastrofaKoronavirusLokal presLokalni medijimedijiMedijska slobodaMedijska udruženjaOpstanakPandemijaSrbijaVanredno stanje


Srbija čeka dozvolu Fajzera za donaciju vakcina S.Makedoniji\nSve je spremno da Srbija uruči Severnoj Makedoniji donaciju Fajzerovih vakcina, ali se čeka dozvola tog američkog proizvođača, rekla je premijerka Srbije Ana Brnabić.\nObjasnila je da je ugovorom Srbije s Fajzerom predviđeno da vakcine ne mogu da se izvoze.\n"Imamo određene količine vakcine namenjene donaciji Severnoj Makedoniji, jedino se čeka tehnička dokumentacija, odnosno zvanično odobrenje Fajzera da mogu da se doniraju njihove vakcine", rekla je Brnabić novinarima.\n"Razgovarala sam s direktrom Fajzera da se što pre dobije odobrenje za donaciju, a i predsednik Srbije Aleksandar Vučić je povukao lične veze u SAD da dobijemo tu saglasnost. Nadamo se da će se sve završiti u narednih nekoliko dana", istakla je premijerka.\nOdložena predaja donacije vakcina Srbije Severnoj Makedoniji\nIsporuka vakcina Severnoj Makedoniji kao donacija Srbije, koja je bila najavljena za četvrtak 11. februar, odložena je za naredne dane, saopšteno je 10. februara iz Predsedništva Srbije.\n„Zbog neophodnosti nabavljanja dodatne tehničke dokumentacije, pomerena je isporuka vakcina Republici Severnoj Makedoniji. Vakcine će biti predate Severnoj Makedoniji u narednim danima“, navedeno je u saopštenju.